<p>ঝালকাঠির রাজাপুর উপজেলার সাতুরিয়া নৈকাঠী এলাকায় একটি বসতঘরে সিঁধ কেটে চুরির ঘটনা ঘটেছে। এ ঘটনায় নগদ অর্থ ও স্বর্ণালঙ্কার চুরি হয়েছে বলে জানা গেছে।</p>

<p>স্থানীয় সূত্রে জানা যায়, শনিবার দিবাগত রাত আনুমানিক ২টার দিকে সাতুরিয়া নৈকাঠী এলাকার টলার চালক দুলাল আকনের বসতঘরে এ চুরির ঘটনা ঘটে। ওই সময় ঘরের ভেতরে দুলাল আকন ও তার দুই ছেলে-মেয়ে ঘুমিয়ে ছিলেন। এ সুযোগে চোরেরা ঘরের পেছনের অংশে সিঁধ কেটে ভেতরে প্রবেশ করে নগদ প্রায় ১২ হাজার টাকা এবং আড়াই ভরি ওজনের একটি সোনার চুড়ি নিয়ে যায়।</p>

<p>সকালে ঘুম থেকে উঠে পরিবারের সদস্যরা বিষয়টি টের পেলে এলাকায় চাঞ্চল্যের সৃষ্টি হয়।&nbsp;</p>

<p>পরে খবর পেয়ে রাজাপুর থানা পুলিশ ঘটনাস্থল পরিদর্শন করে।</p>