<p>আসন্ন নির্বাচনকে সামনে রেখে গুলশান থানা বিএনপি ও সহযোগী সংগঠনের উদ্যোগে এক মতবিনিময় সভা অনুষ্ঠিত হয়েছে।&nbsp;</p>

<p>বৃহস্পতিবার (৫ ফেব্রুয়ারি) গুলশান-১ রাজউকের গাড়ি পার্কিং&nbsp;মাঠে এই মতবিনিময় সভা অনুষ্ঠিত হয়।</p>

<p>সভায় প্রধান অতিথি ছিলেন- বিএনপির স্থায়ী কমিটির সদস্য&nbsp;সেলিমা রহমান। এছাড়াও বিশেষ অতিথি হিসেবে উপস্থিত ছিলেন- গুলশান থানা বিএনপির সদস্য সচিব শাজাহান, গুলশান থানা বিএনপির সদস্য এবং ডিএনসিসি মার্কেটের সভাপতি সুজন।&nbsp;</p>

<p>সভায় আরও উপস্থিত ছিলেন- বৃহত্তর গুলশান থানা স্বেচ্ছাসেবক দলের সাংগঠনিক সম্পাদক জানে আলম নেহাল। এ সময় গুলশান থানা স্বেচ্ছাসেবক দলের নেতৃবৃন্দের মধ্যে জালাল, নজরুল ইসলাম মনা ও সালাউদ্দিন মুন্নাও উপস্থিত ছিলেন। পাশাপাশি গুলশান থানা কৃষক দলের সভাপতি মো. সোহাগ সভায় অংশগ্রহণ করেন।</p>

<p>সভায় নেতৃবৃন্দ সমসাময়িক রাজনৈতিক পরিস্থিতি, সাংগঠনিক কার্যক্রম জোরদার করা এবং ভবিষ্যৎ আন্দোলন-সংগ্রাম নিয়ে গুরুত্বপূর্ণ আলোচনা করেন। বক্তারা দলকে আরও সুসংগঠিত করে জনগণের অধিকার আদায়ে ঐক্যবদ্ধভাবে কাজ করার আহ্বান জানান।</p>