<p>বান্দরবান পৌর এলাকার উজানী পাড়ায় আগুন লেগে ছয়টি বসতঘর এবং দুটি দোকান পুড়ে ছাই হয়ে গেছে। সোমবার (২ মার্চ) ভোরে বান্দরবান পৌর এলাকার ৫ নম্বর ওয়ার্ডের উজানী পাড়ায় এ ঘটনা ঘটে।</p>

<p>বান্দরবান ফায়ার সার্ভিস ও সিভিল ডিফেন্সের ফায়ার ফাইটার মো. শরীফুল ইসলাম জানান, ভোর সাড়ে ৫টার দিকে আগুন দেখে ফায়ার সার্ভিসে খবর দেন স্থানীয়রা। পরে ফায়ার সার্ভিস ও সিভিল ডিফেন্সের কর্মীরা এসে আগুন নেভান।</p>

<p>তবে তার আগেই কাঁচা ছয়টি বসতবাড়ি ও দুটি দোকান পুড়ে ছাই হয়ে যায়।&nbsp;<br />
এদিকে খবর পেয়ে সকাল ১০টায় জেলা প্রশাসক শামীম আরা রিনি ও প্রশাসনের ঊর্ধ্বতন কর্মকর্তারা ঘটনাস্থল পরিদর্শন করেন এবং ক্ষতিগ্রস্তদের বিভিন্ন খাদ্য সামগ্রী, শীতবস্ত্র ও নগদ অর্থ সহায়তা দেন।</p>

<p>এসময় পৌরসভার প্রশাসক মোহাম্মদ মাহবুবউল করিম, সদর উপজেলা নির্বাহী কর্মকর্তা (ইউএনও) মারুফা সুলতানা খান হীরামনি, পৌরসভার &nbsp;প্রধান নির্বাহী কর্মকর্তা মো. ফয়জুর রহমানসহ বিভিন্ন কর্মকর্তারা উপস্থিত ছিলেন।</p>