<p>জার্মান প্রেসিডেন্ট ফ্রাঙ্ক-ভল্টার স্টাইনমাইয়ার মার্কিন প্রেসিডেন্ট ডোনাল্ড ট্রাম্পের পররাষ্ট্রনীতিকে তীব্র সমালোচনা করে বলেছেন, যুক্তরাষ্ট্র বর্তমান বিশ্ব ব্যবস্থা ধ্বংসে বড় ভূমিকা পালন করছে। তিনি সতর্ক করেছেন, বিশ্ব যেন এমন এক &ldquo;ডাকাতদের আস্তানায়&rdquo; পরিণত না হয়, যেখানে শক্তিশালীরা ইচ্ছামতো সবকিছু ছিনিয়ে নেয়।</p>

<p>স্টাইনমাইয়ারের মন্তব্যের প্রেক্ষাপট সম্প্রতি ভেনেজুয়েলা থেকে প্রেসিডেন্ট নিকোলাস মাদুরোকে অপহরণের আন্তর্জাতিক নিন্দা। সাবেক পররাষ্ট্রমন্ত্রী স্টাইনমাইয়ার বলেন, বৈশ্বিক গণতন্ত্র বর্তমানে এমন আক্রমণের মুখে পড়েছে যা অতীতে কখনো দেখা যায়নি।</p>

<p>রাশিয়ার ক্রাইমিয়া দখল ও ইউক্রেনে পূর্ণমাত্রার হামলার ঘটনাকে তিনি &lsquo;সন্ধিক্ষণ&rsquo; আখ্যায়িত করেন এবং যুক্তরাষ্ট্রের সাম্প্রতিক আচরণকে দ্বিতীয় ঐতিহাসিক ধ্বসের নির্দেশ হিসেবে উল্লেখ করেন।</p>

<p>তিনি আরও বলেন, বিশ্ব যেন অঞ্চল বা দেশগুলোকে কেবল কয়েকটি শক্তিধরের সম্পদে পরিণত না করে। এই পরিস্থিতি মোকাবিলায় ভারত, ব্রাজিলের মতো দেশগুলোকে এগিয়ে আসার আহ্বান জানিয়েছেন। স্টাইনমাইয়ারের মতে, হুমকিতে পরিপূর্ণ এই সময়ে সক্রিয় হস্তক্ষেপ জরুরি।</p>