<p>ত্রয়োদশ জাতীয় সংসদ নির্বাচন সুষ্ঠুভাবে&nbsp;পরিচালনা করার লক্ষ্যে আলাদা&nbsp;নির্বাচন অফিস উদ্বোধন করেছে বিএনপি।&nbsp;</p>

<p>শনিবার (১০ জানুয়ারি) বিকেলে রাজধানীর গুলশানের ৯০ নম্বর সড়কের ১০/সি নম্বর বাড়িতে ফিতা কেটে এই কার্যালয়ের উদ্বোধন করেন দলটির মহাসচিব মির্জা ফখরুল ইসলাম আলমগীর।</p>

<p>নির্বাচনী অফিস উদ্বোধনের সময় বিএনপি মহাসচিবের সঙ্গে উপস্থিত ছিলেন&ndash; দলের স্থায়ী কমিটির সদস্য সেলিমা রহমান, জ্যেষ্ঠ যুগ্ম মহাসচিব রুহুল কবির রিজভীসহ নির্বাচন পরিচালনা কমিটির অন্য নেতারা।</p>

<p>উদ্বোধন শেষে সাংবাদিকদের সঙ্গে দলের জ্যেষ্ঠ যুগ্ম মহাসচিব রুহুল কবির রিজভী কথা বলেন।</p>

<p>তিনি বলেন, &lsquo;আসন্ন ত্রয়োদশ জাতীয় সংসদ নির্বাচনকে সামনে রেখে বিএনপি যে নির্বাচনী স্টিয়ারিং কমিটি গঠন করেছে, তার যাবতীয় কার্যক্রম এই অফিস থেকে পরিচালনা করা হবে।&rsquo;</p>

<p>রিজভী আরও জানান, নির্বাচনী কার্যক্রম পরিচালনার সুবিধার্থে এখানে একটি কল সেন্টারও চালু করা হয়েছে।&nbsp;আজ থেকে যে কেউ দেশের যেকোনো প্রান্ত থেকে ১৬৫৪৩ নম্বরে কল করে নির্বাচনসংক্রান্ত সমস্যা, অভিযোগ বা প্রশ্ন জানাতে পারবেন।</p>

<p>তিনি বলেন, বিশেষ করে স্থানীয় পর্যায়ের এজেন্ট বা নির্বাচনী প্রতিনিধিরা তাঁদের এলাকায় উদ্ভূত যেকোনো সমস্যার তথ্য এই নম্বরে জানাতে পারবেন। জাতীয় নির্বাচন পরিচালনা করা একটি দুরূহ কাজ। সেই প্রক্রিয়াটিকে সহজভাবে সম্পন্ন করার লক্ষ্যেই মূলত এই আলাদা অফিসটি নেওয়া হয়েছে।&rsquo;</p>