<p>দীর্ঘ প্রতীক্ষার অবসান হতে যাচ্ছে দক্ষিণ কোরিয়ার জনপ্রিয় ব্যান্ড বিটিএস ভক্তদের। প্রায় চার বছর পর আবারও ফিরছে ব্যান্ডটি। চলতি বছরের ২০ মার্চে ভক্তদের জন্য নতুন অ্যালবাম নিয়ে হাজির হবে বলে নিশ্চিত করেছে ব্যান্ডটির এজেন্সি &lsquo;বিগহিট মিউজিক&rsquo;।</p>

<p>২০২২ সালে &lsquo;প্রুফ&rsquo; অ্যালবাম মুক্তির পর দক্ষিণ কোরিয়ার বাধ্যতামূলক সামরিক সেবায় যোগ দিয়েছিলেন বিটিএস-এর সাত তারকা আরএম, জিন, সুগা, জো-হোপ, জিমিন, ভি এবং জাংকুক। ফলে চার বছর ব্যান্ডটির কার্যক্রম স্থগিত ছিল।</p>

<p>বিলবোর্ডের প্রতিবেদন অনুযায়ী, বিটিএস ভক্তদের জন্য কেবল অ্যালবামই নয়, থাকছে আরও বড় চমক। ব্যান্ডটির পক্ষ থেকে জানানো হয়েছে, নতুন অ্যালবামের পাশাপাশি তারা একটি ওয়ার্ল্ড ট্যুরের পরিকল্পনাও করছে। এর মাধ্যমে পৃথিবীর বিভিন্ন প্রান্তে থাকা ভক্তরা আবারও সরাসরি তাঁদের পারফর্ম উপভোগ করতে পারবে।</p>

<p>সামরিক সেবা শেষে নতুন গানের ইঙ্গিত দিচ্ছিলেন ব্যান্ড সদস্যরা। ব্যান্ডের প্রধান কিম নামজুন (আরএম) জানিয়েছেন, &lsquo;নতুন গানগুলো খুব দারুণ হচ্ছে! সবাই অনেক পরিশ্রম করছে। আপনারা অনেক বড় কিছুর জন্য প্রস্তুত থাকুন।&rsquo;&nbsp;</p>

<p>অন্যদিকে সর্বকনিষ্ঠ বিটিএস সদস্য জাংকুক বলেছেন, &lsquo;আমার মনে হয় এবারের বসন্ত আমাদের সবার জন্য অন্য যেকোনো সময়ের চেয়ে বেশি গুরুত্বপূর্ণ হতে যাচ্ছে।&rsquo;</p>

<p>২০২৫ সালের জুনের মধ্যে বিটিএস-এর সাত সদস্যই সামরিক সেবা প্রদান সম্পন্ন করে ঘরে ফিরেছেন। গত চার বছরে ব্যান্ডের সদস্যরা ব্যক্তিগতভাবে একক কাজ করলেও দলীয়ভাবে কোনো কাজ করতে দেখা যায়নি।&nbsp;</p>

<p>&lsquo;বাটার&rsquo;, &lsquo;ডায়নামাইট&rsquo;, &lsquo;ফেক লাভ&rsquo;-এর মতো অসংখ্য জনপ্রিয় গানের স্রষ্টা বিটিএস। &nbsp;</p>