<p>প্রধান উপদেষ্টার প্রেস সচিব শফিকুল আলম জানিয়েছেন, সরকার তরলীকৃত পেট্রোলিয়াম গ্যাসে (এলপিজি) ভ্যাট কমানোর সিদ্ধান্ত নেওয়ায় বাজারে এলপি গ্যাসের দাম কমে আসবে।</p>

<p>বৃহস্পতিবার (৫ ফেব্রুয়ারি) প্রধান উপদেষ্টা অধ্যাপক মুহাম্মদ ইউনূসের সভাপতিত্বে উপদেষ্টার পরিষদের সভায় এই সিদ্ধান্ত নেওয়া হয়েছে বলে রাজধানীর ফরেন সার্ভিস একাডেমিতে এক সংবাদ সম্মেলনে এ কথা বলেন তিনি।</p>

<p>প্রেস সচিব বলেন, &lsquo;এলপি গ্যাসের স্থানীয় উৎপাদন ও ব্যবসায়ী পর্যায়ে আরোপিত ৭ দশমিক ৫ শতাংশ ভ্যাট এবং ২ শতাংশ আগাম কর অব্যাহতি প্রদানপূর্বক এলপি গ্যাসের আমদানি পর্যায়ে ৭ দশমিক ৫ শতাংশ ভ্যাট আরোপের প্রস্তাব অনুমোদন করা হয়েছে।&rsquo;</p>

<p>শফিকুল আলম বলেন, &lsquo;এর ফলে এলপি গ্যাসের ওপরে যে করভার, এ করভার একটু হলেও কমবে এবং এর ফলে লোকাল মার্কেটে এলপি গ্যাসের দাম আরও&nbsp;কমে আসবে।&rsquo;</p>