<p>কিশোরগঞ্জে সাংবাদিকদের সংগঠন কিশোরগঞ্জ সেন্ট্রাল প্রেস ক্লাবের উদ্যোগে গণহত্যা দিবস পালিত হয়েছে।</p>

<p>বুধবার (২৫ মার্চ) সন্ধ্যায় জেলা শহরের সেন্ট্রাল প্রেসক্লাবের অফিসে যথাযোগ্য মর্যাদায় দিবসটি পালন করা হয়।</p>

<p>আলোচনা সভায় প্রধান অতিথি হিসেবে উপস্থিত ছিলেন কিশোরগঞ্জ-১ আসনের সংসদ সদস্য মাজহারুল ইসলাম। এ হত্যাযজ্ঞের তীব্র নিন্দা জানান এবং শহীদদের প্রতি গভীর শ্রদ্ধা জ্ঞাপন করেন তিনি।</p>

<p>আলোচনা সভায় বক্তারা ১৯৭১ সালের ২৫ মার্চের সেই বিভীষিকাময় রাতের কথা স্মরণ করেন।</p>

<p>অনুষ্ঠানের শুরুতেই একাত্তরের গণহত্যায় শহীদদের স্মরণে এক মিনিট নীরবতা পালন করা হয়। এরপর দিবসটির তাৎপর্য তুলে ধরে বক্তব্য দেন কিশোরগঞ্জ সেন্ট্রাল প্রেস ক্লাবের সভাপতি আশরাফুল ইসলাম।</p>

<p>সংগঠনের সাধারণ সম্পাদক মো. আল-আমীনের সঞ্চালনায় আয়োজিত এ অনুষ্ঠানে প্রেস ক্লাবের সকল সদস্য উপস্থিত ছিলেন।</p>