<p>সিরাজগঞ্জের উল্লাপাড়া উপজেলায় বাংলাদেশ জামায়াতে ইসলামীর উদ্যোগে আলোচনা সভা ও ইফতার মাহফিল অনুষ্ঠিত হয়েছে।</p>

<p>সোমবার (৯ মার্চ) বিকেলে উপজেলার কয়ড়া ইউনিয়ন শাখার উদ্যোগে কয়ড়া বাজার চত্বরে এ আয়োজন করা হয়। অনুষ্ঠানে সভাপতিত্ব করেন ইউনিয়ন জামায়াতের সভাপতি নুরুল ইসলাম আকন্দ।</p>

<p>রমজান উপলক্ষে আয়োজিত আলোচনা সভা ও ইফতার মাহফিলে প্রধান অতিথি হিসেবে বক্তব্য দেন উপজেলা জামায়াতে ইসলামীর আমির ও সাবেক ভাইস চেয়ারম্যান অধ্যাপক শাহজাহান আলী।</p>

<p>এ সময় আরও বক্তব্য দেন উপজেলা জামায়াতের সাধারণ সম্পাদক খায়রুল ইসলাম, উল্লাপাড়া পৌর জামায়াতের আমির আব্দুল করিম, সাবেক জাসদ নেতা ও সাবেক পৌর কমিশনার শাহাদাত হোসেন খোকন এবং কয়ড়া ইউনিয়ন জামায়াতের সাধারণ সম্পাদক ছমির উদ্দিন।</p>

<p>বক্তারা পবিত্র মাহে রমজানের তাৎপর্য তুলে ধরে সমাজে নৈতিকতা, সাম্য ও মানবিক মূল্যবোধ প্রতিষ্ঠার ওপর গুরুত্বারোপ করেন।</p>

<p>আলোচনা শেষে দেশ, জাতি ও মুসলিম উম্মাহর কল্যাণ কামনা করে দোয়া পরিচালনা করা হয়। পরে উপস্থিত অতিথি ও স্থানীয় মুসল্লিদের অংশগ্রহণে ইফতার অনুষ্ঠিত হয়।</p>