<p>জগন্নাথ বিশ্ববিদ্যালয়ের সামাজিক বিজ্ঞান অনুষদ থেকে &lsquo;ভাইস-চ্যান্সেলর&rsquo;স গবেষণা পুরস্কার ২০২৩-২৪ -এর জন্য মনোনীত হয়েছেন গণযোগাযোগ ও সাংবাদিকতা বিভাগের অধ্যাপক ড. শাহ মো. নিস্তার জাহান কবীর।</p>

<p>বিশ্ববিদ্যালয়ের গবেষণা পরিচালক অধ্যাপক ড. ইমরানুল হক স্বাক্ষরিত এক চিঠির মাধ্যমে তাকে এ তথ্য জানানো হয়।</p>

<p>জানা যায়, ২০২৩ সালে আন্তর্জাতিক খ্যাতিসম্পন্ন জার্নাল &lsquo;ইন্টারন্যাশনাল জার্নাল অব অ্যারাব অ্যান্ড মুসলিম&rsquo;-এ প্রকাশিত তার গবেষণা প্রবন্ধ &ldquo;দে আর আস&rsquo;: ওরিয়েন্টালিস্ট পার্সপেক্টিভ চ্যালেঞ্জড ইন নিউ জিল্যান্ড নিউজপেপারস কভারেজ&rdquo; এর জন্য তাকে এই পুরস্কারের জন্য মনোনীত করা হয়েছে।</p>

<p>বিশ্ববিদ্যালয় কর্তৃপক্ষ জানায়, তার এই অর্জন বিশ্ববিদ্যালয়ের ভাবমূর্তি উজ্জ্বল করেছে এবং শিক্ষক-শিক্ষার্থীদের জন্য অনুপ্রেরণার উৎস হিসেবে কাজ করবে।</p>

<p>আগামী বুধবার (৮ এপ্রিল) সকাল ১১টায় বিশ্ববিদ্যালয়ের শহীদ সাজিদ একাডেমিক ভবনের ১১ তলায় জেএনইউ কনফারেন্স হলে এক অনুষ্ঠানের মাধ্যমে আনুষ্ঠানিকভাবে তাকে এ পুরস্কার প্রদান করা হবে।</p>

<p>অনুষ্ঠানে প্রধান অতিথি হিসেবে বিশ্ববিদ্যালয়ের উপাচার্য এবং বিশেষ অতিথি হিসেবে ট্রেজারার উপস্থিত থাকবেন। এছাড়াও বিভিন্ন অনুষদের ডিন, ইনস্টিটিউটের পরিচালক ও বিভাগীয় চেয়ারম্যানরা অনুষ্ঠানে অংশ নেবেন বলে জানা গেছে।</p>