<p>বাগেরহাটের শরণখোলায় মহান মে দিবস পালিত হয়েছে। দিবসটি পালনে উপজেলা হ্যান্ডেলিং শ্রমিক ইউনিয়ন, শ্রমিক কল্যাণ ফেডারেশন ও ইমারত নির্মাণ শ্রমিক ইউনিয়ন পৃথক পৃথক র&zwj;্যালি ও আলোচনা সভার আয়োজন করে।&nbsp;</p>

<p>শুক্রবার (১ মে) সকালে কেন্দ্রীয় শহীদ মিনার চত্বরে উপজেলা হ্যান্ডেলিং শ্রমিক ইউনিয়নের আলোচনা সভায় সভাপতিত্ব করেন সংগঠনের সভাপতি ও বিএনপি নেতা শহিদুল ইসলাম লিটন। এতে সংগঠনের সহ-সভাপতি মনিরুজ্জামান তালুকদার, সাধারণ সম্পাদক আবুল কালাম আকন, উপজেলা যুবদলের সদস্য সচিব আল আমিন খান ও যুবদল নেতা আবুল বাশার খান বক্তৃতা করেন।&nbsp;</p>

<p>অপরদিকে, শরণখোলা প্রেস ক্লাব চত্বরে উপজেলা শ্রমিক কল্যাণ ফেডারেশনের সভায় উপজেলা জামায়াতের আমির মাওলানা রফিকুল ইসলাম কবির, জেনারেল সেক্রেটারি মাওলানা মোস্তফা আমিন, ফেডারেশনের নেতা সরোয়া হোসেন বাদল ও নুরুজ্জামান মীর বক্তৃতা করেন।&nbsp;</p>

<p>উভয় সমাবেশে শ্রমিকদের দাবি আদায় ও স্বার্থ সংরক্ষণে সকলকে ঐক্যবদ্ধ থাকার আহবান জানানো হয়।&nbsp;</p>