বেশ হইচই করে গত ১ এপ্রিল থেকে ঢাকার সড়ক ও ফুটপাত দখলমুক্ত করতে শুরু করেছিল ঢাকা মহানগর পুলিশ (ডিএমপি) ও দুই সিটি করপোরেশন। টানা পাঁচ দিন চলে এই অভিযান। এই কদিন ঢাকার রমনা, লালবাগ, মতিঝিল, ওয়ারী, তেজগাঁও, মিরপুর ও উত্তরা বিভাগের গুলিস্তান, কাপ্তানবাজার, ফুলবাড়িয়া বাসস্ট্যান্ড, বকশীবাজার, চানখাঁরপুল, ঢাকা মেডিকেল, বংশাল, মতিঝিল, নিউ মার্কেট, সায়েন্স ল্যাব, পান্থপথ, গ্রিন রোড, মিরপুর, মোহাম্মদপুর, ভাষানটেক, উত্তরা, গুলশান-১, মহাখালীসহ বিভিন্ন এলাকায় চলে অভিযান। যার উদ্দেশ্য ছিল পথচারীদের চলাচল নির্বিঘ্ন করা এবং যানজট কমানো।