<p>বাংলাদেশ জাতীয়তাবাদী শ্রমিকদল নেছারাবাদ উপজেলা ও স্বরূপকাঠী পৌর শাখার উদ্যোগে ৪৭তম প্রতিষ্ঠাবার্ষিকী উপলক্ষে বর্ণাঢ্য র&zwj;্যালি ও আলোচনা সভা অনুষ্ঠিত হয়েছে।</p>

<p>শনিবার (২ মে) সকালে উপজেলা বিএনপির প্রধান কার্যালয় থেকে একটি র&zwj;্যালি বের করা হয়। র&zwj;্যালিটি উপজেলার বিভিন্ন গুরুত্বপূর্ণ সড়ক প্রদক্ষিণ শেষে পুনরায় দলীয় কার্যালয়ে এসে শেষ হয়। পরে সেখানে এক আলোচনা সভা অনুষ্ঠিত হয়।</p>

<p>বাংলাদেশ জাতীয়তাবাদী শ্রমিকদল নেছারাবাদ উপজেলা শাখার আহ্বায়ক সেলিম মিয়ার সভাপতিত্বে অনুষ্ঠিত সভায় প্রধান অতিথি হিসেবে বক্তব্য রাখেন গৃহায়ন ও গণপূর্ত প্রতিমন্ত্রী আহম্মদ সোহেল মনজুর সুমন।</p>

<p>প্রধান অতিথির বক্তব্যে তিনি বলেন, শ্রমিকদের অধিকার রক্ষা ও ন্যায্য দাবিদাওয়া আদায়ে বাংলাদেশ জাতীয়তাবাদী শ্রমিকদল গুরুত্বপূর্ণ ভূমিকা পালন করে আসছে। তিনি শ্রমিকদের ঐক্যবদ্ধ হয়ে দেশ ও গণতন্ত্র রক্ষায় কাজ করার আহ্বান জানান। পাশাপাশি তিনি বলেন, বর্তমান সময়ে শ্রমজীবী মানুষের জীবনমান উন্নয়নে সরকারের পাশাপাশি রাজনৈতিক সংগঠনগুলোরও দায়িত্বশীল ভূমিকা রাখতে হবে।</p>

<p>তিনি আরও উল্লেখ করেন, সংগঠনকে শক্তিশালী করতে তৃণমূল পর্যায়ে নেতাকর্মীদের ঐক্য ও সক্রিয়তা বাড়াতে হবে এবং শ্রমিকদের ন্যায্য অধিকার প্রতিষ্ঠায় সবসময় পাশে থাকতে হবে।</p>

<p>আলোচনা সভায় উপজেলা ও পৌর শাখার বিভিন্ন পর্যায়ের নেতাকর্মীরা উপস্থিত ছিলেন।<br />
&nbsp;</p>