<p>প্রাথমিক ও গণশিক্ষা মন্ত্রণালয়ের অতিরিক্ত সচিব মো. মাসুদ আকতার খান ও মোসা. নূরজাহান খাতুন দ্বয়ের&nbsp; অবসর জনিত বিদায় সংবর্ধনা বুধবার (১৪ জানুয়ারী) প্রাথমিক শিক্ষা অধিদপ্তরের কনফারেন্স রুমে বিকাল ৫ টার সময় অনুষ্ঠিত হয়েছে।</p>

<p>জাতীয় প্রাথমিক সহকারী শিক্ষক ফাউন্ডেশন এর কেন্দ্রীয় সভাপতি শাহিনুর আক্তারের সভাপতিত্বে প্রধান অতিথি হিসেবে উপস্থিত ছিলেন প্রাথমিক ও গণশিক্ষা মন্ত্রণালয়ের মহাপরিচালক আবু নূর মোঃ শামসুজ্জামান।</p>

<p>জাতীয় প্রাথমিক সহকারী শিক্ষক ফাউন্ডেশন ঐক্য পরিষদের আয়োজনে উপস্থিত ছিলেন অতিরিক্ত মহাপরিচালকসহ অন্যান্য উর্দ্ধতন কর্মকর্তাগন।</p>

<p>এ সময় আরও উপস্থিত ছিলেন জাতীয় প্রাথমিক সহকারী শিক্ষক ফাউন্ডেশনের সাধারণ সম্পাদক মো. আমিনুল হক, সিনিয়র যুগ্ম-সাধারণ সম্পাদক মাঈনুদ্দীন নিউটন, সাংগঠনিক সম্পাদক শিরিন সুলতানা, সিনিয়র সহসভাপতি নাজিম উদ্দিন, সহসভাপতি কামরুল হুদা, দপ্তর সম্পাদক বাবুল আলী মৃধা এবং কামরুল ইসলাম।</p>

<p>এ সংবর্ধনা অনুষ্ঠানে বিদায়ী অতিরিক্ত সচিবদের দীর্ঘ কর্মময় জীবন নিয়ে আলোচনা করা হয়। বক্তারা অতিরিক্ত সচিবদের অবসর পরবর্তী সময় সুস্থ ও সুন্দরভাবে অতিবাহিত করার আশাবাদ ব্যক্ত করেন। বিদায় বেলায়&nbsp; অতিরিক্ত সচিবরা উপস্থিত কর্মকর্তা/কর্মচারীদের আন্তরিকতা ও দায়িত্বশীলতার সঙ্গে নিজের কর্ম অভিজ্ঞতাকে কাজে লাগানোর কথা স্মরণ করিয়ে দেন।</p>

<p>বিদায় সংবর্ধনায় প্রাথমিক ও গণশিক্ষা মন্ত্রণালয়ের অতিরিক্ত সচিব মো. মাসুদ আকতার খান ও মোসা. নূরজাহান খাতুন দ্বয়ের উত্তরোত্তর সফলতা ও দীর্ঘায়ু কামনা করা হয়।&nbsp;</p>

<p>অনুষ্ঠান শেষে বিদায়ী অবসরপ্রাপ্ত কর্মকর্তাগণের হাতে সম্মাননা ক্রেস্ট প্রদান করেন অতিথিবৃন্দ।</p>

<p>&nbsp;</p>

<p><br />
কাওছার/ন্যাশনাল/এদিন</p>