<p>বরিশাল মহানগর ও জেলা ছাত্রদলের নতুন কমিটি দিয়েছে কেন্দ্রীয় ছাত্রদল।</p>

<p>শনিবার রাতে সামাজিক যোগাযোগ মাধ্যমে ছাত্রদলের কেন্দ্রীয় কমিটির সভাপতি মো: রাকিবুল ইসলাম রাকিব ও সাধারণ সম্পাদক নাছির উদ্দীন নাছির স্বাক্ষরিত কমিটি প্রকাশ করা হয়।</p>

<p>ছাত্রদলের প্রকাশিত নতুন আহবায়ক কমিটিতে বরিশাল মহানগর শাখায় এনামুল হাসান তাসনিম কে আহবায়ক আর মো: নাভিদ রহমান খান (তুষার) কে সদস্য সচিব করা হয়েছে। এছাড়া যুগ্ম আহবায়ক করা হয়েছে ১১ জনকে।</p>

<p>এদিকে বরিশাল জেলা শাখায় তৌফিকুল ইসলাম (ইমরান) কে আহবায়ক আর মো: আল আমীন মৃধা কে সদস্য সচিব করা হয়েছে। এছাড়া যুগ্ম আহবায়ক করা হয়েছে ১০ জনকে।</p>

<p>আগামী ৩০ দিনের মধ্যে পূনাঙ্গ আহবায়ক কমিটি গঠনের নিদেশনাও দেয়া হয়েছে কেন্দ্র থেকে।</p>

<p>এদিকে নতুন কমিটি প্রকাশিত হবার পর থেকেই সামাজিক যোগাযোগ মাধ্যমে নতুন কমিটিতে স্বাগত জানাচ্ছে ছাত্রদল, যুবদল, স্বেচ্ছাসেবক দল সহ বিএনপির নেতারা।<br />
&nbsp;</p>