<p>যশোর পৌঁছেছেন প্রধানমন্ত্রী তারেক রহমান ও তার সফরসঙ্গীরা। সরকার গঠনের পর এটিই তার প্রথম যশোর সফর।&nbsp;</p>

<p>সোমবার (২৭ এপ্রিল) সকাল ১০টা ১৫ মিনিটে প্রধানমন্ত্রী তারেক রহমান যশোর বিমানবন্দরে অবতরণ করে।&nbsp;</p>

<p>সেখানে তাকে স্বাগত জানান যশোর-৩ আসনের সংসদ সদস্য এবং বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী অনিন্দ্য ইসলাম অমিত, স্থানীয় সরকার প্রতিমন্ত্রী মীর শাহে আলমসহ ঊর্ধ্বতন সরকারি কর্মকর্তাগণ।</p>

<p>সফরসূচি অনুযায়ী, প্রধানমন্ত্রী প্রথমে শার্শা উপজেলার উলাশী খাল পুঃনখনন কর্মসূচির উদ্বোধন করবেন। একই স্থানে আয়োজিত পথসভা ও সুধী সমাবেশেও যোগ দেবেন তিনি।</p>

<p>শার্শা থেকে ফিরে যশোর সার্কিট হাউসে স্বল্প বিরতির পর বিকেলে যশোর মেডিকেল কলেজ হাসপাতালের ভিত্তিপ্রস্তর স্থাপন করবেন প্রধানমন্ত্রী। এরপর যশোর কেন্দ্রীয় ঈদগাহ ময়দানে জনসভায় বক্তব্য রাখবেন।</p>

<p>দিনের কর্মসূচি শেষে সন্ধ্যায় যশোর বিমানবন্দর থেকে রওনা হয়ে রাতে ঢাকায় পৌঁছানোর কথা রয়েছে ।</p>

<p>এরআগে, সকাল সাড়ে ৯টার দিকে হযরত শাহজালাল আন্তর্জাতিক বিমানবন্দর থেকে যশোরের উদ্দেশে রওনা হন প্রধানমন্ত্রী।</p>