<p>ইরান থেকে সরিয়ে নেওয়া ১৮৬ জন বাংলাদেশি নাগরিক আজারবাইজানের রাজধানী বাকু হয়ে বিমানের বিশেষ চার্টাড ফ্লাইটে দেশে পৌঁছেছেন।</p>

<p>শুক্রবার (২০ মার্চ) দিবাগত রাত দেড়টায় দে&zwnj;শে ফি&zwnj;রে&zwnj;ছেন তারা।</p>

<p>প্রবাসী কল্যাণ ও বৈদেশিক কর্মসংস্থান মন্ত্রণালয় জানায়, প্রবাসী কল্যাণ ও বৈদেশিক কর্মসংস্থান মন্ত্রণালয় এবং পররাষ্ট্র মন্ত্রণালয়ের ঐকান্তিক প্রচেষ্টায় ইরান থেকে ১৮৬ জন বাংলাদেশি ২০ মার্চ দিবাগত রাত ১টা ৩৫ মিনিটে চার্টাড ফ্লাইটে দেশে ফিরেছেন।</p>

<p>বিমানবন্দরে ইরান ফেরত বাংলাদেশিদের অভ্যর্থনা জানি&zwnj;য়ে&zwnj;ছেন পররাষ্ট্র প্রতিমন্ত্রী শামা ওবায়েদ ইসলাম, প্রবাসী কল্যাণ মন্ত্রণালয়ের প্রতিমন্ত্রী মো. নুরুল হক এবং প্রধানমন্ত্রীর পররাষ্ট্র বিষয়ক উপদেষ্টা হুমায়ুন কবির, প্রবাসী কল্যাণ মন্ত্রণালয়ের সিনিয়র সচিব নেয়ামত উল্যাহ ভূঁইয়া ও পররাষ্ট্রসচিব আসাদ আলম সিয়াম।</p>

<p>সং&zwnj;শ্লিষ্টরা জা&zwnj;নি&zwnj;য়ে&zwnj;ছেন, আটকে পড়া বাংলাদেশিদের তেহরান থেকে আজারবাইজান সীমান্ত পর্যন্ত সড়ক পথে নিয়ে আসা হয়। এরপর আজারবাইজান সীমান্ত থেকে বাকু পর্যন্ত সড়কপথে নিয়ে যাওয়া হয়। বাকুর বিমানবন্দর থেকে বিশেষ চার্টার্ড ফ্লাইটে তাদের ঢাকায় নিয়ে আসা হয়।</p>

<p>ইরান থেকে বাংলাদেশের নাগরিকদের দেশে ফেরানোর বিষয়টি তদারকির জন্য রয়েছেন তুরস্কে বাংলাদেশের রাষ্ট্রদূত এম আমানুল হক আজারবাইজান। এছাড়া, প্রত্যাবাস&zwnj;নে সহ&zwnj;যো&zwnj;গিতা কর&zwnj;তে ঢাকা থেকে পররাষ্ট্র মন্ত্রণালয়ের দুই জন কর্মকর্তাও বাকুতে আছেন।</p>

<p>গত বছরের জুনে ইরানের সঙ্গে মার্কিন-ইসরায়েলের যুদ্ধের সময়ও ইরান থে&zwnj;কে বাংলা&zwnj;দে&zwnj;শি নাগ&zwnj;রিক&zwnj;দের দে&zwnj;শে প্রত্যাবাসন করা হয়। সে সময় ইরান থে&zwnj;কে সীমান্ত দি&zwnj;য়ে পা&zwnj;কিস্তান হ&zwnj;য়ে বাংলা&zwnj;দে&zwnj;শিরা বি&zwnj;শেষ ফ্লাই&zwnj;টে দে&zwnj;শে ফে&zwnj;রেন।</p>