<p>বান্দরবানের লামায় প্রেনপং ম্রো (২৫) নামে পাহাড়ের আঞ্চলিক সংগঠন ইউপিডিএফের (গণতান্ত্রিক) সদস্যকে অস্ত্রসহ আটক করেছে যৌথ বাহিনী। মঙ্গলবার (৩ মার্চ) সকালে উপজেলার সরই ইউনিয়নের মেরেন্তা বাজার এলাকায় অভিযান চালিয়ে তাকে আটক করা হয়।</p>

<p>আইনশৃঙ্খলা বাহিনী ও স্থানীয়রা জানায়, লামা উপজেলার সরই ইউনিয়নের মেরেন্তা বাজার এলাকায় যৌথ বাহিনীর অভিযানে অস্ত্রসহ এই সন্ত্রাসীকে আটক করা হয়েছে। আটককৃত ব্যক্তি সরই ইউনিয়নের ঢেঁকিছড়া পাড়ার বাসিন্দা মেনসিং ম্রোর ছেলে।</p>

<p>সে পাহাড়ের আঞ্চলিক সংগঠন ইউপিডিএফের (গণতান্ত্রিক) সশস্ত্র সদস্য।&nbsp;</p>

<p>এদিকে আটকের পর তাকে লামা থানা পুলিশের কাছে হস্তান্তর করা হয়। তার কাছ থেকে ১টি বিদেশি পিস্তল এবং ১৩ রাউন্ড গুলি উদ্ধার করা হয়।</p>

<p>ঘটনার সত্যতা নিশ্চিত করে লামা থানার ভারপ্রাপ্ত কর্মকর্তা (ওসি) মো: শাহাজাহান কামাল বলেন, অস্ত্রসহ পাহাড়ের আঞ্চলিক সংগঠন ইউপিডিএফ (গণতান্ত্রিক) সদস্যকে আটকের পর থানায় হস্তান্তর করে সেনাবাহিনী। তার বিরুদ্ধে অস্ত্র আইনে মামলা হয়েছে।</p>