<p>জামালপুরের ইসলামপুর উপজেলার সাপধরী ইউনিয়নের দুর্গম চরাঞ্চলে গরু চুরি, মাদক ব্যবসা ও জুয়ার প্রবণতা বৃদ্ধিতে স্থানীয়দের মধ্যে উদ্বেগ দেখা দিয়েছে।</p>

<p>মঙ্গলবার (৭ এপ্রিল) দুপুরে এর প্রতিবাদে মুক্তির বাজারে এলাকাবাসীর উদ্যোগে এক সভা অনুষ্ঠিত হয়।</p>

<p>সভায় সভাপতিত্ব করেন সাপধরী ইউনিয়নের সাবেক ইউপি সদস্য মোজাম্মেল হক। সভায় বক্তব্য রাখেন, সাপধরী ইউনিয়ন পরিষদের চেয়ারম্যান শাহ আলম মন্ডল, প্যানেল চেয়ারম্যান আব্দুল ওয়াদুদ, ইউপি সদস্য মোজাফ্ফর হোসেন ও আজিজুর রহমান চৌধুরীসহ স্থানীয় গণ্যমান্য ব্যক্তিবর্গ।</p>

<p>বক্তারা বলেন, সাম্প্রতিক সময়ে গরু চুরি, মাদক ও জুয়ার কারণে সাধারণ মানুষ, বিশেষ করে প্রান্তিক কৃষকরা মারাত্মক ক্ষতির মুখে পড়ছেন। এসব অপকর্ম বন্ধে সবাইকে ঐক্যবদ্ধভাবে প্রতিরোধ গড়ে তোলার আহ্বান জানান তারা।</p>

<p>স্থানীয়দের দাবি, সাপধরী ইউনিয়নের চরাঞ্চলে আইনশৃঙ্খলা পরিস্থিতি স্বাভাবিক রাখতে দ্রুত প্রশাসনের কার্যকর পদক্ষেপ গ্রহণ করা জরুরি।<br />
&nbsp;</p>