<p>&ldquo;সুস্থ শ্রমিক, কর্মঠ হাত আসবে এবার নব প্রভাত&rdquo; প্রতিপাদ্যকে সামনে রেখে কিশোরগঞ্জের তাড়াইল উপজেলায় মহান মে দিবস ও জাতীয় পেশাগত স্বাস্থ্য ও সেফটি দিবস ২০২৬ উদযাপন করা হয়েছে।</p>

<p>শুক্রবার (১ মে) সকালে প্রশাসনের উদ্যোগে উপজেলা পরিষদ প্রাঙ্গণ থেকে একটি বর্ণাঢ্য র&zwj;্যালি বের করা হয়। র&zwj;্যালিটি প্রধান প্রধান সড়ক প্রদক্ষিণ করে পুনরায় একই স্থানে এসে শেষ হয়।</p>

<p>অনুষ্ঠানে প্রধান অতিথি হিসেবে উপস্থিত ছিলেন তাড়াইল উপজেলা নির্বাহী অফিসার তানজিলা আখতার।&nbsp;</p>

<p>তিনি বলেন, &ldquo;দেশের উন্নয়ন ও অগ্রগতির মূল চালিকাশক্তি হলো শ্রমজীবী মানুষ। শ্রমিকদের শারীরিক সুস্থতার পাশাপাশি তাদের মনোসামাজিক সুস্থতাও নিশ্চিত করা অত্যন্ত জরুরি।&rdquo; নিরাপদ ও শোভন কর্মপরিবেশ গড়ে তুলতে সকলকে সম্মিলিতভাবে কাজ করার আহ্বান জানান তিনি।</p>

<p>বক্তারা বলেন, কর্মক্ষেত্রে স্বাস্থ্য ও নিরাপত্তা নিশ্চিত করা গেলে উৎপাদনশীলতা বৃদ্ধি পাবে এবং শ্রমিকদের জীবনমান উন্নত হবে। শ্রমিকদের অধিকার রক্ষা ও কর্মপরিবেশ উন্নয়নে সংশ্লিষ্ট সকলকে আরও সচেতন ও দায়িত্বশীল হওয়ার ওপর গুরুত্বারোপ করা হয়।</p>

<p>উপজেলা প্রশাসন জানায়, দিবসটি উপলক্ষে বিভিন্ন সচেতনতামূলক কর্মসূচি গ্রহণ করা হয়েছে, যা শ্রমিকদের নিরাপত্তা ও কল্যাণ নিশ্চিত করতে সহায়ক ভূমিকা রাখবে।</p>

<p>র&zwj;্যালিতে অংশগ্রহণ করেন তাড়াইল থানার ভারপ্রাপ্ত কর্মকর্তা (ওসি তদন্ত) শেখড় রঞ্জন পাল, উপজেলা &nbsp;প্রকল্প বাস্তবায়ন কর্মকর্তা মো. মেহেদী হাসান টিটু, সমাজসেবা কর্মকর্তা আল আমিন, উপজেলা প্রকৌশলী মো. জাহিদুল হাসান, কৃষি কর্মকর্তা বিকাশ রায়, প্রশাসনিক কর্মকর্তা তাইজুল ইসলামসহ বিভিন্ন দফতরের কর্মকর্তা-কর্মচারীরা।</p>

<p>এছাড়াও উপস্থিত ছিলেন তাড়াইল উপজেলা বিএনপির সাধারণ সম্পাদক মো. সারোয়ার আলম, যুগ্ম-সাধারণ সম্পাদক মো. সামির হোসেন সাকি, তাড়াইল মুক্তিযোদ্ধা সরকারি কলেজ শাখা ছাত্রদলের সভাপতি ইফতেখারুল ইসলাম জুয়েলসহ বিভিন্ন শ্রমিক সংগঠনের নেতৃবৃন্দ।</p>