<p>কুষ্টিয়ায় পীর হত্যাসহ চলমান মব বন্ধের দাবিতে প্রদীপ প্রজ্জলন ও কালো পতাকা প্রদর্শন এবং বিক্ষোভ সমাবেশ করেছে নতুনধারা বাংলাদেশ এনডিবি।&nbsp;</p>

<p>রবিবার (১২ এপ্রিল) সন্ধ্যায় জাতীয় প্রেস ক্লাবের সামনে এ কর্মসূচি পালন করা হয়।</p>

<p>নতুনধারার চেয়ারম্যান মোমিন মেহেদীর সভাপতিত্বে এতে বক্তব্য রাখেন প্রেসিডিয়াম মেম্বার বীর মুক্তিযোদ্ধা ফজলুল হক, সিনিয়র ভাইস চেয়ারম্যান শান্তা ফারজানা, ভাইস চেয়ারম্যান চন্দন সেনগুপ্ত, সাংগঠনিক সম্পাদক আল আমিন বৈরাগী প্রমুখ।&nbsp;</p>

<p>মোমিন মেহেদী বলেন, &ldquo;নির্মম হলেও সত্য আজ জাতীয় জীবনের মানুষের দাম প্রতিনিয়ত কমছে, বাড়ছে চালের দাম- তেলের দাম, ডালের দামসহ নিত্য প্রয়োজনীয় দ্রব্যের দাম। আমরা চাই কঠোর পদক্ষেপের মধ্য দিয়ে মববাজদেরকে সরকার প্রতিহত করবে, বিচারের আওতায় আনবে এবং বাংলাদেশের মানুষকে সুরক্ষা দেওয়ার ব্যবস্থা করবে। &lsquo;জন সুরক্ষা আইন&rsquo; দেশের সর্বস্তরের মানুষের নিরাপত্তা নিশ্চিত করুন।&rdquo;</p>

<p>এ সময় নেতৃবৃন্দ বলেন, দেশের মানুষ তাদের সুরক্ষা আইনের দাবিতে মাঠে নামতে বাধ্য হবে চলমান মব-হত্যা-লুটপাট বন্ধ করা না হলে।</p>