<p>নারায়ণগঞ্জের সিদ্ধিরগঞ্জ গোদনাইলে জেলা প্রশাসন ও বিজিবির যৌথ অভিযানে অবৈধভাবে মজুদ করে &nbsp;৯১০০ লিটার ডিজেল &nbsp;জব্দ জরা হয়েছে। &nbsp;এ ঘটনায় সিফাত গাজী নামে এক ব্যক্তির ২ মাসের কারাদণ্ড ও নগদ ৬ হাজার টাকা অর্থদন্ড দিয়েছেন জেলা প্রশাসনের ভ্রাম্যমান আদালত। মঙ্গলবার বিকেল থেকে শুরু হওয়া এই অভিযান চলে রাত ১০ টা পর্যন্ত।</p>

<p>অভিযান শেষে ভ্রাম্যমান আদালত পরিচালনাকারী জেলা প্রশাসনের সহকারী কমিশনার ও এক্সিকিউটিভ ম্যাজিস্ট্রেট রাশেদ খান জানান, &nbsp;জাতীয় নিরাপত্তা গোয়েন্দা সংস্থার গোপন খবরের ভিত্তিতে জেলা প্রশাসন &nbsp;এবং নারায়ণগঞ্জ ৬২ বিজিবি ব্যাটালিয়নের সার্বিক সহায়তায় ভ্রাম্যমাণ আদালত পরিচালনা করে &nbsp;৯ হাজার ১০০ লিটার অবৈধভাবে মজুদ করে রাখা &nbsp;ডিজেল জব্দ করি।&nbsp;</p>

<p>&nbsp;এই ডিজেলের যে &nbsp;দায়িত্বে ছিলেন তিনি কোন সদত্তর দিতে না পারায় বাংলাদেশ পেট্রোলিয়াম আইনে তাকে দুই মাসের বিনাশ্রম কারাদন্ড দেয়া হয়েছে এবং ৬ হাজার টাকা অর্থদন্ড করা হয়েছে। অনাদায়ে আরো ছয় দিনের বিনাশ্রম কারাদন্ড দেওয়া হয়।&nbsp;</p>

<p>পরে জব্দকৃত ডিজেল মেঘনা ডিপোর ডিজিএমের কাছে হস্তান্তর করা হয়েছে। পরবর্তীতে এই অপরাধের জন্য সিদ্ধিরগঞ্জ থানায় একটি নিয়মিত মামলা দায়ের করার জন্য অফিসার ইনচার্জকে &nbsp;নির্দেশনা প্রদান করা হয়েছে।&nbsp;</p>

<p>অভিযানে উপস্থিত ছিলেন নারায়ণগঞ্জ ৬২ বিজিবি ব্যাটালিয়নের অধিনায়ক লেফটেন্যান্ট কর্নেল মির্জা মোহাম্মদ আরাফাত, &nbsp;নারায়ণগঞ্জ সদর উপজেলা নির্বাহী কর্মকর্তা (ইউএনও) এস এম ফয়েজ উদ্দিন, সিদ্ধিরগঞ্জ থানার অফিসার ইনচার আব্দুল বারিক।<br />
&nbsp;</p>