<p>নির্বাচনের আমেজ ছড়িয়ে পড়ার মধ্যেই&nbsp;টাঙ্গাইলে জাতীয় পার্টির (জিএম কাদের অংশ) বিভিন্ন পর্যায়ের শতাধিক নেতা ও কর্মীরা বিএনপিতে যোগদান করেছেন।&nbsp;</p>

<p>সোমবার (১২ জানুয়ারি) দুপুরে বিএনপির প্রচার সম্পাদক ও টাঙ্গাইল-৫ (সদর) আসনে বিএনপি মনোনীত প্রার্থী সুলতান সালাউদ্দিন টুকুর নির্বাচনী কার্যালয়ে তার উপস্থিতিতে&nbsp;আয়োজিত এক&nbsp;অনুষ্ঠানের মাধ্যমে তারা বিএনপিতে যোগ দেন এবং তিনি ফুল দিয়ে তাদের বরণ করে নেন।</p>

<p>বিএনপিতে যোগদানকারী উল্লেখযোগ্য নেতাদের মধ্যে রয়েছেন-সদর উপজেলা জাতীয় পার্টির সাবেক সাধারণ সম্পাদক আবু সাইদ আজাদ, হুগড়া ইউনিয়নের সাবেক&nbsp;সাধারণ সম্পাদক মফিজুর রহমান, ৫নং ওয়ার্ডের সাবেক সভাপতি আব্দুল লতিফ, মগড়া ইউনিয়নের সাবেক সাধারন সম্পাদক মাহবুব হাসান, ৫ নং ওয়ার্ডের সভাপতি জিন্নাহ খানসহ শতাধিক নেতাকর্মী আনুষ্ঠানিকভাবে&nbsp;বিএনপিতে যোগ&nbsp;দিয়েছন।</p>

<p>বিএনপিতে যোগদান করা নেতাকর্মীরা জানিয়েছেন, জাতীয় পার্টি থেকে পদত্যাগ করে&nbsp;আমরা&nbsp;সকলেই বিএনপিতে যোগদান করেছি&nbsp;ঐক্যবদ্ধ হয়ে ধানের শীষ&nbsp;প্রার্থী সুলতান সালাউদ্দিন টুকুকে নির্বাচিত করার জন্য।</p>

<p>যোগদান অনুষ্ঠানে&nbsp;উপস্থিত ছিলেন জেলা বিএনপির সভাপতি হাসানুজ্জামিল শাহীন, জেলা বিএনপির সাবেক সদস্য সচিব মাহমুদুল হক সানু প্রমুখ।&nbsp;</p>

<p>জেলা বিএনপির সভাপতি হাসানুজ্জামিল শাহীন বলেন, &lsquo;বিগত সরকারের আমলে যারা রাষ্ট্রবিরোধী এবং জুলাই আন্দোলন বিরোধী কোনো কর্মকাণ্ডে জড়িত ছিল না তাদেরকে আমরা স্বাগত জানাচ্ছি। সেই ধারাবাহিকতায় জাতীয় পার্টির শতাধিক নেতাকর্মী আমাদের দলে যোগদান করেছে। আমাদের দলের হয়ে তারা কাজ করবে।&rsquo;&nbsp;</p>