<p>বগুড়ার ধুনট উপজেলার মাটিকোড়া ফ্রেন্ডস ক্লাবের আয়োজনে এবং জিম অ্যান্ড ফিটনেস ক্লাব, মাতৃছায়া পার্লার ও আকাশ ফ্যাশন হাউজের সহযোগিতায় ব্যাটমিন্টন টুর্নামেন্টের ফাইনাল খেলা অনুষ্ঠিত হয়েছে।</p>

<p>টুর্নামেন্টে বগুড়া চারমাথাকে হারিয়ে প্রানন বগুড়া চ্যাম্পিয়ন হওয়ার গৌরব অর্জন করেছে। মাটিকোড়া ঈদ গাঁ মাঠে এ টুর্নামেন্ট অনুষ্ঠিত হয় ।</p>

<p>খেলা শেষে পুরস্কার বিতরণ উপলক্ষ্যে সংক্ষিপ্ত আলোচনা সভায় প্রধান শিক্ষক এনামুল হক ইন্টুর সভাপতিত্বে প্রধান অতিথির বক্তব্য রাখেন ধুনট সমন্বিত গ্রাম উন্নয়ন সংস্থার চেয়ারম্যান শরিফুল ইসলাম খোকন।</p>

<p>মাটিকোড়া ফ্রেন্ডস ক্লাবের সভাপতি মিকদাদ হকের সঞ্চালনায় আলোচনা সভায় আরো বক্তব্য রাখেন ধুনট সদর ইউনিয়ন বিএনপির সহসভাপতি শাহীন মাহমুদ, যুবদল নেতা মাহমুদুল হাসান সুমন, ছাত্রদল নেতা আমিনুল ইসলাম মিশন।</p>

<p>এসময় উপস্থিত ছিলেন মাটিকোড়া ফ্রেন্ডস ক্লাবের সাধারণ সম্পাদক আকাশ হোসেন, সদস্য খাইরুজ্জামান খোকন, আবুজ্বর গিফারী, মেহেদী হাসান ও শাহ আমানত প্রমুখ।</p>