<p>বিনম্র শ্রদ্ধা আর ভালবাসার মধ্যেদিয়ে ব্রাহ্মণবাড়িয়ায় মহান স্বাধীনতা দিবস পালন করা হয়েছে।</p>

<p>দিবসটি উপলক্ষ্যে বৃহস্পতিবার ভোরে সূর্যোদয়ের সাথে সাথে শহরের ফারুকী পার্কে ৩১ বার তোপধ্বনির মধ্যদিয়ে দিবসটির শুভ সূচনা করা হয়। পরে ফারুকী পার্কস্থ শহীদ বেদীতে পুস্প স্তবক অর্পনের মাধ্যমে রাষ্ট্রের পক্ষে শ্রদ্ধা নিবেদন করেন ব্রাহ্মণবাড়িয়া-৩ আসনের সংসদ সদস্য খালেদ হোসেন মাহবুব শ্যামল ও জেলা প্রশাসক শারমিন আক্তার জাহান, পুলিশ সুপার শাহ্ মোহাম্মদ আব্দুর রউফ। পরে গার্ড অব অনারের মাধ্যমে বীর শহীদদের শ্রদ্ধা জানানো হয়। পরে বিভিন্ন শিক্ষা প্রতিষ্ঠান, সরকারী দপ্তরসহ রাজনৈতিক, সামাজিক ও সাংস্কৃতি সংগঠনের পক্ষ থেকে শ্রদ্ধা নিবেদন করেন।</p>

<p>এছাড়াও স্বাধীনতা দিবস উপলক্ষে শহরের নিয়াজ মুহাম্মদ স্টেডিয়ামে কুচকাওয়াজ, বীর মুক্তিযোদ্ধাদের সংবর্ধনাসহ নানা কর্মসূচি অনুষ্ঠিত হবে।&nbsp;</p>