<p>ত্রয়োদশ জাতীয় সংসদ নির্বাচন উপলক্ষে বরিশাল সদর-৫ আসনের ইমলামী আন্দোলন বাংলাদেশের প্রার্থী মুফতি সৈয়দ মোহাম্মাদ ফয়জুল করীম বলেন, &lsquo;এখন পর্যন্ত নির্বাচনের পরিবেশ ভালো আছে তবে এখানে বহু ইঞ্জিনিয়ারিং আছে।&rsquo;</p>

<p>বুধবার (১১ ফেব্রুয়ারি) দুপুরে বরিশাল প্রেসক্লাব মিলনায়তনে আয়োজিত এক সংবাদ সম্মেলনে তিনি এই কথা বলেন।&nbsp;</p>

<p>সংবাদ সম্মেলনে ফয়জুল করীম বলেন, &lsquo;এখন পর্যন্ত নির্বাচনের পরিবেশ ভালো আছে। তবে ভোটের ফলাফল প্রকাশিত হওয়ার আগ পর্যন্ত শঙ্কা মুক্ত নন। যত সুন্দর পরিবেশই হোক এখানে বহু ইঞ্জিনিয়ারিং আছে।&rsquo;</p>

<p>তিনি বলেন, &lsquo;নির্বাচনকে কেন্দ্র করে বরগুনা, পটুয়াখালীসহ দেশের বিভিন্ন জায়গায় হাতপাখার সমর্থকদের হুমকি, মারধর করা হচ্ছে।&rsquo;</p>

<p>বিএনপি সহ সকল প্রার্থীদের অনুরোধ জানিয়ে তিনি বলেন, &lsquo;যাতে এই নির্বাচন ঘিরে কাউকে হুমকি, ধামকি আর মারামারি করা না হয়। ভোটাররা যাকে ভোট দেবে সেই নির্বাচিত হবে। এমন সুন্দর পরিবেশ আমরা চাই। বরিশাল সদর ৫ আসনে জামায়াতের প্রার্থী না থাকলেও জামায়াত তাদের সমর্থন দিয়েছে।&rsquo;<br />
&nbsp;</p>