<p>ত্রয়োদশ জাতীয় সংসদ নির্বাচন উপলক্ষে দুই দশক পর নির্বাচনি প্রচারণায় ময়মনসিংহে পৌঁছেছেন বিএনপি চেয়ারম্যান তারেক রহমান।</p>

<p>মঙ্গলবার (২৭ জানুয়ারি) বিকেলে নগরীর ঐতিহাসিক সার্কিট হাউস মাঠে আয়োজিত এক জনসভায় তিনি উপস্থিত হোন।</p>

<p>ময়মনসিংহ মহানগর বিএনপি সদস্য সচিব রুকনুজ্জামান সরকার ও উত্তর বিএনপি যুগ্ম আহ্বায়ক মোতাহার হোসেনের সঞ্চালনায় ময়মনসিংহ সার্কিট হাউস মাঠের সমাবেশ কোরআন তেলাওয়াতের মাধ্যমে শুরু হয়। নির্বাচনি সমাবেশে সভাপতিত্ব করছেন ময়মনসিংহ বিভাগ সাংগঠনিক সম্পাদক শরিফুল আলম।</p>

<p>সকাল থেকে নেতা&ndash;কর্মীরা জনসভায় যোগ দিতে নগরীতে আসেন দলে দলে। ঢাকঢোল পিটিয়ে মিছিল করে অংশগ্রহণ করেন জনসভায়। তারেক রহমানের মঞ্চে উপস্থিত হওয়ার কথা থাকলেও তিনি মঞ্চে ওঠেন ৩টা ৫৫ মিনিটের দিকে। মঞ্চে উঠে নেতা-কর্মী ও জনসভায় আগতদের অভিবাদন জানান।&nbsp;</p>

<p>এর আগে, ঐতিহাসিক সার্কিট হাউস মাঠে বিভিন্ন জেলা থেকে আগত নেতৃবৃন্দ মিছিলে মিছিলে অংশগ্রহণ করেন। কানায় কানায় পরিপূর্ণ হয় সার্কিট হাউস মাঠ।</p>