<p>জনপ্রশাসন মন্ত্রণালয়ে রদবদলের ধারা অব্যাহত রেখে এবার প্রধানমন্ত্রী&nbsp;কার্যালয়ের সচিবসহ গুরুত্বপূর্ণ তিনটি দপ্তরের সচিবকে সরিয়ে দেওয়া হয়েছে।</p>

<p>সোমবার (২৩ ফেব্রুয়ারি) জনপ্রশাসন মন্ত্রণালয় থেকে তিনটি পৃথক প্রজ্ঞাপন জারির মাধ্যমে তাদের প্রত্যাহার করে।</p>

<p>জনপ্রশাসন মন্ত্রণালয়ে সংযুক্ত করা সচিবেরা হলেন প্রধানমন্ত্রীর কার্যালয়ের সচিব মো. সাইফুল্লাহ পান্না, শিক্ষা মন্ত্রণালয়ের মাধ্যমিক ও উচ্চশিক্ষা বিভাগের সচিব রেহানা পারভীন এবং ধর্ম মন্ত্রণালয়ের সচিব মো. কামাল উদ্দিন।</p>

<p>বিএনপি সরকার গঠনের আগেই মন্ত্রিপরিষদ সচিব শেখ আব্দুর রশীদ এবং সরকার গঠনের পরপরই প্রধানমন্ত্রীর মুখ্য সচিব এম সিরাজ উদ্দিন মিয়াকে সরিয়ে দেওয়া হয়।</p>