<p>জনপ্রিয় মডেল ও অভিনেত্রী পিয়া জান্নাতুল। ২০০৭ সালে &lsquo;মিস বাংলাদেশ&rsquo; খেতাব জয়ের পর থেকেই বিনোদন জগতে তার পথচলা শুরু। এরপর র&zwj;্যাম্প মডেলিং থেকে শুরু করে রুপালি পর্দায় &lsquo;চোরাবালি&rsquo; ছবির মাধ্যমে নজর কেড়েছেন ভক্তদের। তবে পেশাদার জীবনের বাইরেও সামাজিক যোগাযোগ মাধ্যমে বেশ সরব এই তারকা।</p>

<p>নতুন বছরের আগমনে ভক্ত ও শুভাকাঙ্ক্ষীদের উদ্দেশে একটি আবেগঘন বার্তা শেয়ার করেছেন পিয়া। ফেলে আসা বছরের নানা ঘটনাপ্রবাহ এবং চড়াই-উতরাইয়ের স্মৃতি স্মরণ করে নিজের ফেসবুক হ্যান্ডেলে মনের কথা প্রকাশ করেছেন তিনি।</p>

<p>পিয়া লেখেন, &lsquo;নতুন বছরের শুভেচ্ছা সবাইকে। বিগত বছরের জন্য আমি কৃতজ্ঞ। বছরটি অনেক চড়াই-উতরাইয়ের মধ্য দিয়ে গেছে, যার মধ্যে আমার বাবার মৃত্যু ছিল সবচেয়ে বড় শোক।&rsquo;</p>

<p>পাশাপাশি এই বছরে নিজের কিছু ইতিবাচক কাজের স্মৃতির কথাও বলেন তিনি। পিয়ার কথায়, &lsquo;তবুও আলহামদুলিল্লাহ, আমরা কৃতজ্ঞ থাকতে পেরেছি। কারণ আমরা আমাদের সন্তান, নিজেদের এবং আমাদের চারপাশের কিছু মানুষ ও পশুপাখির জন্য কিছু করতে পেরেছি। মহান আল্লাহর কাছে এর চেয়ে বেশি কিছু চাওয়ার নেই।&rsquo;</p>

<p>পোস্টের শেষে জীবনের নতুন যাত্রায় ভক্তদের ভালোবাসা ও সমর্থন প্রত্যাশা করে তিনি লিখেছেন, &lsquo;আমাদের জন্য দোয়া করবেন।&rsquo;</p>

<p>প্রসঙ্গত, শোবিজের পাশাপাশি আইন পেশাতেও যুক্ত পিয়া জান্নাতুল। সুপ্রিম কোর্টের আইনজীবী তিনি। হবিগঞ্জ-৪ আসনের আওয়ামী লীগের সাবেক সংসদ সদস্য এবং সুপ্রিম কোর্টের আইনজীবী ব্যারিস্টার সৈয়দ সায়েদুল হক সুমনের সঙ্গে তিনি কাজ করতেন।</p>