<p>পবিত্র ঈদ উল ফিতর উপলক্ষে রংপুরে পরিচ্ছন্ন কর্মীদের মাঝে প্রধানমন্ত্রী তারেক রহমানের ঈদ উপহার বিতরণ করা হয়েছে।</p>

<p>মঙ্গলবার দুপুরে রংপুর সিটি কর্পোরেশন চত্বরে অনুষ্ঠিত ঈদ উপহার বিতরণ করেন নবনিযুক্ত রসিক প্রশাসক মাহফুজ উন নবী ডন।</p>

<p>প্রধান অতিথির বক্তব্যে ডন বলেন, রংপুর মহানগরীকে বাসযোগ্য করে রাখতে পরিচ্ছন্ন কর্মীদের গুরুত্ব অপরিসীম। তাদের নিরলস পরিশ্রমের মাধ্যমে মহানগরী পরিষ্কার ও পরিচ্ছন্ন হয়।</p>

<p>ঈদ উপলক্ষে পরিচ্ছন্ন কর্মীদের সম্মান জানাতে প্রধানমন্ত্রী তারেক রহমান পরিচ্ছন্ন কর্মীদের মাঝে ঈদ উপহার পৌঁছে দিয়েছেন।</p>

<p>ডন আরো বলেন, পরিচ্ছন্ন কর্মীরা মহানগরীর একটি গুরুত্বপূর্ণ অংশ। তাই তাদের সম্মান ও মর্যাদা এবং উন্নয়নের জন্য সব সময় তাদের পাশে সরকার থাকবে।</p>

<p>এ সময় ৮৫৫ জন পরিচ্ছন্ন কর্মীদের মাঝে প্রত্যেককে ৫ হাজার টাকা করে মোট ৪২ লক্ষ ৭৫ হাজার টাকা ঈদ উপহার দেওয়া হয়।</p>

<p>এ সময় উপস্থিত ছিলেন, রংপুর সিটি কর্পোরেশনের প্রধান নির্বাহী কর্মকর্তা (চ.দা.) &nbsp;মো: রাকিব হাসান, প্রধান সম্পত্তি কর্মকর্তা মো: রুবেল রানা, এক্সকিউটিভ ম্যাজিস্ট্রেট মো: শাহরিয়ার রহমান ও প্রধান রাজস্ব কর্মকর্তা রাজ কুমার বিশ্বাস প্রমুখ।<br />
&nbsp;</p>