<p>জাতীয় নাগরিক পার্টির (এনসিপি) আহ্বায়ক নাহিদ ইসলামের সঙ্গে নির্বাচন-পরবর্তী সৌজন্য সাক্ষাৎ করতে তার বাসায় গেছেন বিএনপির চেয়ারম্যান তারেক রহমান।</p>

<p>রোববার (১৫ ফেব্রুয়ারি) রাত ৮টার পরে তারেক রহমান নাহিদ ইসলামের বাসায় পৌঁছান।</p>

<p>বিএনপি চেয়ারম্যানের আগমন উপলক্ষে নাহিদের বাসার সামনে দুই দলের নেতাকর্মীরা উপস্থিত রয়েছেন। এছাড়া পর্যাপ্ত আইনশৃঙ্খলা রক্ষাকারী বাহিনীর সদস্য নিয়োজিত রয়েছেন।</p>

<p>রাতে নাহিদ ইসলামের সঙ্গে সাক্ষাৎ করতে তার বাসায় যান বিএনপির চেয়ারম্যান তারেক রহমান। তার হাতে ফুলের তোড়া তুলে দিয়ে শুভেচ্ছা জানান নাহিদ।</p>

<p>এ সময়&nbsp;উপস্থিত ছিলেন বিএনপির মহাসচিব মির্জা ফখরুল ইসলাম আলমগীর ও স্থায়ী কমিটির সদস্য নজরুল ইসলাম খান এবং এনসিপির উত্তরাঞ্চলীয় মুখ্য সংগঠক সারজিস আলম ও এনসিপির সদস্য সচিব আখতার হোসেন।</p>