বিশেষ পরিস্থিতিতে এবার প্রথমবারের মতো প্রশাসনের কেন্দ্রবিন্দু বাংলাদেশ সচিবালয়ে অনুষ্ঠিত হতে যাচ্ছে জাতীয় অর্থনৈতিক পরিষদের নির্বাহী কমিটির (একনেক) বৈঠক। সময় ও জ্বালানি সাশ্রয় এবং যানজট এড়াতে এমন সিদ্ধান্ত নেওয়া হয়েছে বলে প্রধানমন্ত্রীর কার্যালয় সূত্রে জানা গেছে। আজ সোমবার নতুন সরকারের প্রথম জাতীয় অর্থনৈতিক পরিষদের নির্বাহী কমিটির (একনেক) বৈঠক অনুষ্ঠিত হবে। তবে প্রধানমন্ত্রীর প্রথম আগমন উপলক্ষে সেজেগুজে বসে প্রস্তুত ছিল এনইসি।