<p>বিটিভির নিয়মিত অনুষ্ঠান &lsquo;গল্প গানের প্রহর&rsquo;। সৈয়দা ফারহানা হাসানের প্রযোজনায় &nbsp;&lsquo;গল্প গানের প্রহর&rsquo; এর এই পর্বটি বিটিভিতে প্রচার হবে আগামীকাল&nbsp;(রবিবার) বিকেল ৪টা ৩০ মিনিটে।&nbsp;</p>

<p>কথাসাহিত্যিক ইকবাল খন্দকারের গ্রন্থনা ও উপস্থাপনায় নির্মিত এই অনুষ্ঠানের প্রতি পর্বে অতিথি হয়ে আসেন জনপ্রিয় সংগীতশিল্পীগণ। তারই ধারাবাহিকতায় এবারের পর্ব তথা ২১তম পর্বে অতিথি হয়ে এসেছেন সংগীতশিল্পী সায়েরা রেজা ও কামরুজ্জামান রাব্বি।&nbsp;</p>

<p>তারা কথা বলেছেন নিজেদের গাওয়া আলোচিত কিছু গান এবং গানগুলোর ভিডিও অর্থাৎ মিউজিক ভিডিও সম্পর্কে।&nbsp;</p>

<p>বিশেষ করে তারা প্রকাশ করেছেন গানগুলো তৈরি ও ভিডিওগুলো নির্মাণের পেছনের গল্প। আর তাদের আলাপচারিতার ফাঁকে ফাঁকে থাকছে সেইসব ভিডিওর সম্প্রচার।&nbsp;</p>

<p>অনুষ্ঠানটি সম্পর্কে ইকবাল খন্দকার বলেন, &lsquo;আজকাল শ্রুতিমধুর গানের পাশাপাশি গুরুত্ব পাচ্ছে গল্পনির্ভর ভিডিও। আর সেইসব ভিডিও নিয়েই নির্মিত হয়েছে আমাদের এবারের পর্ব। আশা করি দর্শকদের ভালো লাগবে।&rsquo;&nbsp;</p>

<p>প্রযোজক সৈয়দা ফারহানা হাসান বলেন, &lsquo;আমাদের চেষ্টা থাকে এই অনুষ্ঠানের মাধ্যমে বাংলা গানের বর্তমান সময়টাকে ধরার। এবারের পর্বেও সেই চেষ্টা অব্যাহত ছিল। তাই আশা করছি এই সময়ের জনপ্রিয় দুই শিল্পীকে নিয়ে নির্মিত এই পর্বটি দর্শক উপভোগ করবেন।&rsquo;</p>

<p><br />
&nbsp;</p>