<p>ঝিনাইদহে ইফতারের দাওয়াত দিয়ে সনাতন ধর্মের সৌভিক পোদ্দার মাইক হাতে শহরের এ প্রান্ত থেকে ও প্রান্তে ছুটে চলেছেন। &nbsp;শহরের ভ্যানচালক, রিক্সাচালক ও শ্রমজীবী মানুষের ইফতারের দাওয়াত ও আয়োজন সম্পন্নের কাজ করে যাচ্ছেন। রমজান মাস এলেই এটি তার নিত্য দিনের কাজ। বিকাল থেকে শুরু হওয়া তার এই মাইকিং চলে ইফতারের পূর্ব মুহূর্ত পর্যন্ত।</p>

<p>এ বিষয়ে সৌভিক পোদ্দার বলেন, মাসব্যাপী শ্রমজীবী মানুষের ইফতার করিয়ে মনের মধ্যে ভালো লাগে, মূলত মনের তৃপ্তির জন্যই এই কাজ করা। এ কাজের আয়োজক ইয়ুথ সান নামের একটি সংগঠন। সংগঠনটি ঝিনাইদহ শহরের ওয়াজির আলী স্কুল মাঠে প্রতিদিনই শ্রমজীবী, খেটে-খাওয়া মানুষের জন্য এমন ব্যতিক্রম ইফতার আয়োজন করছে। আর এ আয়োজনে প্রতিদিন শহরের সাধারণ খেটে খাওয়া কয়েকশত শ্রমজীবী নারী-পুরুষ ইফতার করে। এমন ইফতারের আয়োজনে খুশি শহরের এই সব নিম্নআয়ের মানুষেরা।&nbsp;</p>

<p><img alt="" height="630" src="https://admin.dailyadin.com/uploads/March2026/-202603020909139433757462.jpg" width="1200" /></p>

<p>ইয়ুথ সান, ঝিনাইদহ, এর প্রতিষ্ঠাতা সভাপতি মাকিবুল হাসান বাপ্পি বলেছেন, &#39;শহরের নিম্নআয়ের মানুষের জন্য দীর্ঘদিন ধরে আমরা এই কার্যক্রম করে আসছি, উদ্দেশ্য সাধারণ শ্রমজীবী মানুষের একবেলা ইফতার করানো যাতে কিছুটা হলেও তাদের খরচ বাঁচে।&#39; রমজান মাসে সাধারণ শ্রমজীবী মানুষের জন্য এমন ব্যতিক্রম ইফতারের আয়োজনে একজন মানবিক যুবক সৌভিক পোদ্দারের নীতিনিষ্ঠতা, ভ্রাতৃত্ববোধ ও মৈত্রীর দৃষ্টান্তমূলক উদাহরণ সৃষ্টি হয়েছে। একইসাথে অসাম্প্রদায়িক, ধর্মনিরপেক্ষ ও গণতান্ত্রিক পরিবেশ প্রসারিত করতে ইয়ুথ সানের এই উদ্যোগ সামাজিক সম্প্রীতি ও ঐক্যবদ্ধতার অনন্য মাইলফলক হিসেবে এই উদ্যোগকে সমাজের জন্য শুভ বার্তা বলছেন সকলে।</p>