<p>সরকার বিচার বিভাগের স্বাধীনতা নিশ্চিত করা এবং দেশের মানুষের ন্যায় বিচার পাওয়ার অধিকার প্রতিষ্ঠায় ধারাবাহিকভাবে কাজ করে যাচ্ছে বলে জানিয়েছেন অ্যাটর্নি জেনারেল ব্যারিস্টার রুহুল কুদ্দুস কাজল। তিনি বলেন, &ldquo;ন্যায় বিচার প্রতিষ্ঠা একটি সাংবিধানিক অঙ্গীকার, আর সে লক্ষ্যে সরকার বিভিন্ন উদ্যোগ বাস্তবায়ন করছে।&rdquo;</p>

<p>শুক্রবার (১০মার্চ) বিকেলে ঝিনাইদহের মহেশপুর শহরের ডাক বাংলো হল রুমে সুধীজনের সঙ্গে মতবিনিময় সভা শেষে সাংবাদিকদের প্রশ্নের জবাবে তিনি এসব কথা বলেন।</p>

<p>অ্যাটর্নি জেনারেল বলেন, &ldquo;বিচার বিভাগের স্বাধীনতা একটি গণতান্ত্রিক রাষ্ট্রের অন্যতম ভিত্তি। এ স্বাধীনতা নিশ্চিত করতে সরকার প্রয়োজনীয় সবধরণের পদক্ষেপ নিতে প্রস্তত রয়েছে।&rdquo;</p>

<p>তিনি আরো বলেন, &ldquo;বিচারপ্রার্থীরা যেন দ্রুত ও নিরপেক্ষ বিচার পান, সে জন্য বিচারব্যবস্থার বিভিন্ন ক্ষেত্রে সংস্কার কার্যক্রম চলমান রয়েছে।&rdquo;</p>

<p>তিনি উল্লেখ করেন, আদালতের অবকাঠামো উন্নয়ন, বিচারক সংখ্যা বৃদ্ধি এবং মামলার জট কমানোর লক্ষ্যে কার্যকর পদক্ষেপ গ্রহণ করা হয়েছে। একই সঙ্গে বিচার প্রক্রিয়াকে আধুনিক ও প্রুক্তিনির্ভর করার উদ্যোগ নেওয়া হয়েছে, যাতে সাধারণ মানুষ সহজে বিচারসেবা পেতে পারেন।&nbsp;</p>

<p>মতবিনিময় সভায় স্থানীয় গণ্যমান্য ব্যক্তি, আইনজীবী ও বিভিন্ন শ্রেণি-পেশার মানুষ উপস্থিত ছিলেন। সভায় অংশ গ্রহণকারীরা বিচারব্যবস্থার বিভিন্ন দিক নিয়ে মতামত তুলে ধরেন এবং ন্যায়বিচার নিশ্চিত করতে সরকারের উদ্যোগকে স্বাগত জানান।</p>

<p>সভা শেষে সাংবাদিকদের সঙ্গে আলাপকালে অ্যাটর্নি জেনারেল পুনরায় জোর দিয়ে বলেন, বিচার বিভাগের স্বাধীনতা সুনিশ্চিত করতে যা যা করা দরকার, সরকার তাই করবে।</p>