<p>মার্কিন প্রেসিডেন্ট ডোনাল্ড ট্রাম্প বলেছেন, তেহরান যদি ওয়াশিংটনের সঙ্গে হওয়া চুক্তি পুরোপুরি মানতে ব্যর্থ হয়, তবে যুক্তরাষ্ট্র আবার হামলা শুরু করবে।&nbsp;</p>

<p>যুক্তরাষ্ট্রের সময় বুধবার ট্রাম্প তাঁর সামাজিক যোগাযোগমাধ্যম ট্রুথ সোশ্যালে দেওয়া এক পোস্টে ইরানকে এই হুমকি দেন।</p>

<p>চুক্তি মানা বা না মানা প্রসঙ্গে ট্রাম্প লিখেছেন, &lsquo;যদি কোনো কারণে তা না হয় (চুক্তি মানা না হয়)&mdash;তেমনটা হওয়ার সম্ভাবনা খুবই কম&mdash;তাহলে &ldquo;গোলাবর্ষণ শুরু হবে&rdquo;। আরও বড়, আরও ভয়াবহ এবং আরও শক্তিশালীভাবে তা হবে, যা আগে কেউ কখনো দেখেনি।&rsquo;</p>

<p>যুদ্ধবিরতির মধ্যেও হামলা ও পাল্টা হামলা- যুদ্ধবিরতি কার্যকর হওয়ার মধ্যেই ইরান, সৌদি আরব, সংযুক্ত আরব আমিরাত ও কুয়েতের জ্বালানি অবকাঠামোতে হামলার ঘটনা ঘটেছে। ইরান দাবি করেছে, যুদ্ধবিরতি ঘোষণার পর ইসরায়েল ও যুক্তরাষ্ট্রের হামলার প্রতিশোধ হিসেবেই তারা ড্রোন ও ক্ষেপণাস্ত্র ছুড়েছে।</p>

<p>তবে পিট হেগসেথ দাবি করেছেন, ইরানের অভ্যন্তরীণ কমান্ড ব্যবস্থায় বিশৃঙ্খলার কারণে এই হামলাগুলো হতে পারে। তিনি বলেন, &lsquo;যুদ্ধবিরতি পুরোপুরি কার্যকর হতে সময় লাগে। আমরা আশা করছি এটি ঠিক হয়ে যাবে।&rsquo; পাকিস্তানের প্রধানমন্ত্রী শাহবাজ শরিফ সতর্ক করে বলেছেন, এ ধরনের হামলা শান্তি প্রক্রিয়ার মূল চেতনাকে ক্ষুণ্ণ করছে।</p>