<p>&ldquo;দুর্যোগ প্রস্তুতিতে লড়ব, তারুণ্যের বাংলাদেশ গড়ব&rdquo;&mdash;এই প্রতিপাদ্যকে সামনে রেখে দিনাজপুরের খানসামা উপজেলাতে জাতীয় দুর্যোগ প্রস্তুতি দিবস-২০২৬ যথাযোগ্য মর্যাদায় পালিত হয়েছে।</p>

<p>মঙ্গলবার (১০ মার্চ) সকালে উপজেলা চত্ত্বরে উপজেলা প্রশাসনের আয়োজনে এবং দুর্যোগ ব্যবস্থাপনা অধিদপ্তরর বাস্তবায়নে দিবসটি উপলক্ষে সচেতনতামূলক র&zwj;্যালি ও অগ্নিকাণ্ড প্রতিরোধ বিষয়ক মহড়া অনুষ্ঠিত হয়।</p>

<p>উপজেলা নির্বাহী কর্মকর্তা (ইউএনও) মো. কামরুজ্জামান সরকারের সভাপতিত্বে আয়োজিত অনুষ্ঠানে উপস্থিত ছিলেন সহকারী কমিশনার (ভূমি) অয়ন ফারহান শামস, উপজেলা কৃষি কর্মকর্তা কৃষিবিদ ইয়াসমিন আক্তার, উপজেলা প্রকল্প বাস্তবায়ন কর্মকর্তা (পিআইও) মো. জাকির হোসেন, উপজেলা সমাজসেবা কর্মকর্তা তমিজুল ইসলাম, উপজেলা হিসাব রক্ষণ কর্মকর্তা সাখাওয়াতুল ইসলাম এবং বাংলাদেশ ফায়ার সার্ভিস ও সিভিল ডিফেন্স খানসামা স্টেশনের স্টেশন লিডার আবু সায়েমসহ বিভিন্ন দপ্তরের কর্মকর্তা, শিক্ষক-শিক্ষার্থী ও স্থানীয় সুধীজন।</p>

<p>অনুষ্ঠানের বিশেষ আকর্ষণ হিসেবে ফায়ার সার্ভিস ও সিভিল ডিফেন্সের সদস্যরা অগ্নিকাণ্ডসহ বিভিন্ন দুর্যোগ পরিস্থিতিতে দ্রুত প্রতিরোধ ও উদ্ধারকাজ পরিচালনার কৌশল প্রদর্শন করেন, যা উপস্থিত সবার মাঝে সচেতনতা তৈরি করে।</p>

<p>বক্তারা বলেন, প্রাকৃতিক দুর্যোগের ক্ষয়ক্ষতি কমাতে আগাম প্রস্তুতি ও জনসচেতনতা অপরিহার্য। নিয়মিত এমন কর্মসূচি বাস্তবায়ন হলে মানুষ দুর্যোগ মোকাবিলায় আরও দক্ষ ও প্রস্তুত হবে।</p>

<p>&nbsp;</p>