<p style="text-align: justify;">নির্বাচন কমিশনার ব্রিগেডিয়ার জেনারেল (অবঃ) আবুল ফজল মো. সানাউল্লাহ বলেছেন, গণভোট সম্পর্কে নতুন কোন নির্দেশনা দেওয়া হয়নি শুধুমাত্র আইনকে স্পষ্টিকরণ করে তা প্রতিপালনের জন্য বলা হয়েছে। &lsquo;গণভোট অধ্যাদেশ ২০২৫&rsquo; এর ২১ ধারায় বলা হয়েছে সাধারণ নির্বাচনের জন্য যা যা অনিয়ম গণভোটের জন্যও সেগুলো অনিয়ম। সাধারণ নির্বাচনে সরকারি কর্মকর্তা কর্মচারীদের কোন পক্ষ অবলম্বন করে প্রচার-প্রচারণার সুযোগ নেই। গণভোট নিয়ে সরকারি কর্মকর্তা-কর্মচারীরা মানুষকে অবহিত করতে পারবেন কিন্তু &lsquo;হ্যাঁ&rsquo; বা &lsquo;না&rsquo; ভোটের ব্যাপারে কোন অবস্থান নিতে পারবেন না।&nbsp;</p>

<p style="text-align: justify;">শুক্রবার (৩০ জানুয়ারি) পটুয়াখালী জেলা প্রশাসনের আয়োজনে জেলা প্রশাসকের সম্মেলন কক্ষে ত্রয়োদশ জাতীয় সংসদ নির্বাচন ও গণভোট উপলক্ষে পটুয়াখালী জেলার আইনশৃঙ্খলা রক্ষাকারী সেল এবং ভিজিলেন্স অবজারভেশন টিমের সাথে মতবিনিময় শেষে সাংবাদিকদের প্রশ্নের জবাবে তিনি এ মন্তব্য করেন।&nbsp;</p>

<p style="text-align: justify;">আবুল ফজল মো. সানাউল্লাহ বলেন, নির্বাচনের সার্বিক পরিবেশ ভালো। নির্বাচনের সময় প্রতিদ্বন্দ্বিতা থাকে কিন্তু কোথাও যাতে অস্থিরতা সৃষ্টি না হয় সেজন্য সবার প্রতি আহ্বান জানান তিনি।</p>

<p style="text-align: justify;">তিনি আরো বলেন, নির্বাচনের জন্য আমরা সহায়ক পরিবেশ পরিস্থিতি তৈরি করেছি যাতে শতভাগ মানুষ &nbsp;ভোটকেন্দ্রে এসে নির্বিঘ্নে তাদের ভোটাধিকার প্রয়োগ করতে পারে।&nbsp;</p>

<p style="text-align: justify;">জেলা প্রশাসক ও রিটার্নিং অফিসার ড. মো. শহীদ হোসেন চৌধুরীর সভাপতিত্বে মতবিনিময় সভায় সহকারী রিটার্নিং অফিসারগণ, আইন-শৃঙ্খলা রক্ষাকারী বাহিনীর ঊর্ধ্বতন কর্মকর্তাগণ, কোর অফিসারগণ, বিভিন্ন দপ্তরের কর্মকর্তাবৃন্দ, নির্বাচন সংশ্লিষ্ট কর্মকর্তাগণ উপস্থিত ছিলেন। এ সময় জাতীয় সংসদ নির্বাচন ও গণভোট অবাধ সুষ্ঠু ও নিরপেক্ষভাবে সম্পাদনের জন্য বিভিন্ন দিকনির্দেশনা দেন নির্বাচন কমিশনার।&nbsp;</p>