<p>ত্রয়োদশ জাতীয় সংসদ নির্বাচনকে ঘিরে মৌলভীবাজারে উত্তপ্ত রাজনৈতিক পরিবেশের মধ্য দিয়ে গেলেও নির্বাচনে বিজয়ী ধানের শীষ প্রতীকের প্রার্থী ও জাতীয় নির্বাহী কমিটির সদস্য এম নাসের রহমানকে ফুল দিয়ে শুভেচ্ছা জানিয়েছেন তার নিকটতম প্রতিদ্বন্দ্বীকে।</p>

<p>শুক্রবার (১৩ ফেব্রুয়ারি) বিকেলে পরাজিত প্রার্থী বাংলাদেশ জামায়াতে ইসলামীর মো. আব্দুল মান্নানের বাসায় ফুলের তোড়া ও মিষ্টি নিয়ে উপস্থিত হয়ে সরাসরি শুভেচ্ছা জানান।&nbsp;</p>

<p>&lrm;এ সময় উপস্থিত নেতাকর্মী ও সমর্থকদের মিষ্টি খাওয়ান এবং আব্দুল মান্নান ফুলের তোড়া নিয়ে বিজয়ী প্রার্থীর সঙ্গে সাক্ষাৎ করে তাকে অভিনন্দন জানান।</p>

<p>আব্দুল মান্নান বলেন, &lsquo;নির্বাচন একটি গণতান্ত্রিক প্রক্রিয়া। এখানে জয়-পরাজয় থাকবেই। জনগণের রায়কে আমি সম্মান জানাই। এম নাসের রহমান জনগণের ভোটে নির্বাচিত হয়েছেন&mdash;আমি তাকে আন্তরিক শুভেচ্ছা জানাচ্ছি। মৌলভীবাজারের উন্নয়ন ও কল্যাণে আমরা সবাই মিলে কাজ করবো। রাজনীতিতে প্রতিদ্বন্দ্বিতা থাকতে পারে, কিন্তু শত্রুতা নয়। আমাদের লক্ষ্য হওয়া উচিত এলাকার মানুষের উন্নয়ন।&rsquo;</p>

<p>&lrm;বিজয়ী প্রার্থী এম নাসের রহমান বলেন, &lsquo;আব্দুল মান্নান ভাইয়ের এই সৌজন্যমূলক আচরণ সত্যিই প্রশংসনীয়। এটি প্রমাণ করে মৌলভীবাজারে এখনো রাজনৈতিক সৌন্দর্য ও সহনশীলতা রয়েছে। আমি তার প্রতি কৃতজ্ঞতা প্রকাশ করছি। আমি সকল প্রার্থী ও ভোটারদের ধন্যবাদ জানাই। নির্বাচনে যারা আমাকে ভোট দিয়েছেন এবং যারা দেননি&mdash;আমি সবার প্রতিনিধিত্ব করবো। দল-মত নির্বিশেষে মৌলভীবাজারের সার্বিক উন্নয়নই হবে আমার প্রধান লক্ষ্য।&rsquo;</p>

<p>&lrm;এ সময় দুই নেতার সমর্থকরাও একে অপরকে অভিনন্দন জানান।</p>