<p>দিনাজপুরের নবাবগঞ্জে যথাযোগ্য মর্যাদা ও উৎসবমুখর পরিবেশে মহান মে দিবস উদযাপিত হয়েছে। দিবসটি উপলক্ষে বাংলাদেশ শ্রমিক কল্যাণ ফেডারেশন, নবাবগঞ্জ উপজেলা শাখার উদ্যোগে এক বর্ণাঢ্য র&zwj;্যালি ও শ্রমিক সমাবেশ অনুষ্ঠিত হয়।</p>

<p>শুক্রবার (১ মে) সকালে আয়োজিত এ কর্মসূচিতে প্রধান অতিথি হিসেবে উপস্থিত ছিলেন কেন্দ্রীয় মজলিসে শূরা সদস্য ও বাংলাদেশ জামায়াতে ইসলামীর নেতা মো. আনোয়ারুল ইসলাম।</p>

<p>অনুষ্ঠানে সভাপতিত্ব করেন বাংলাদেশ শ্রমিক কল্যাণ ফেডারেশন, নবাবগঞ্জ উপজেলা শাখার সভাপতি মুশফিকুর রহমান।</p>

<p>সকালে র&zwj;্যালিটি নবাবগঞ্জ উপজেলার বিভিন্ন গুরুত্বপূর্ণ সড়ক প্রদক্ষিণ করে। এতে বিভিন্ন পেশার শ্রমজীবী মানুষ স্বতঃস্ফূর্তভাবে অংশগ্রহণ করেন।</p>

<p>র&zwj;্যালি শেষে অনুষ্ঠিত সমাবেশে বক্তারা শ্রমিকদের ন্যায্য অধিকার আদায়, কর্মক্ষেত্রে নিরাপত্তা নিশ্চিতকরণ এবং তাদের জীবনমান উন্নয়নের ওপর গুরুত্বারোপ করেন।</p>

<p>বক্তারা বলেন, দেশের সার্বিক উন্নয়নে শ্রমিকদের অবদান অপরিসীম। তাই তাদের অধিকার ও মর্যাদা নিশ্চিত করতে সবাইকে ঐক্যবদ্ধভাবে কাজ করতে হবে।</p>

<p>এ সময় আন্তর্জাতিক শ্রমিক দিবস উপলক্ষে শ্রমিক কল্যাণ ফেডারেশনের বিভিন্ন কর্মসূচি তুলে ধরা হয় এবং শ্রমিকদের মাঝে সচেতনতামূলক লিফলেট বিতরণ করা হয়।</p>