<p>বাংলাদেশ প্রেসক্লাব ব্রাহ্মণবাড়িয়া জেলা শাখার প্রতিষ্ঠাতা সভাপতি ও জাতীয় দৈনিক সরেজমিন বার্তা পত্রিকার ব্যুরোচিফ সাংবাদিক মো. এনামুল হক আরিফের বিরুদ্ধে মিথ্যা, বানোয়াট, ভিত্তিহীন অপপ্রচার ও মানববন্ধনের প্রতিবাদে এবং খৈয়াসার ছিনতাইয়ের ঘটনায় অভিযুক্ত নাটাই এলাকার আবুল খায়েরের ছেলে রাসেলকে অবিলম্বে গ্রেপ্তারের দাবিতে মানববন্ধন ও বিক্ষোভ সমাবেশ অনুষ্ঠিত হয়েছে।</p>

<p>মঙ্গলবার (২১ এপ্রিল) দুপুরে ব্রাহ্মণবাড়িয়া পৌর মুক্তমঞ্চ (মঠের গোড়া) প্রাঙ্গণে এই মানববন্ধন কর্মসূচি অনুষ্ঠিত হয়।</p>

<p>সারাদেশে এসএসসি পরীক্ষার প্রথম দিন হওয়ায় সীমিত পরিসরে কর্মসূচি আয়োজন করা হলেও এতে সাংবাদিকদের উপস্থিতি ও প্রতিবাদ ছিল দৃঢ় ও তাৎপর্যপূর্ণ।</p>

<p>মানববন্ধনে সভাপতিত্ব করেন বাংলাদেশ প্রেসক্লাব ব্রাহ্মণবাড়িয়া জেলা শাখার প্রতিষ্ঠাতা সভাপতি মো. এনামুল হক আরিফ এবং সঞ্চালনা করেন, সদর উপজেলার সাংগঠনিক সম্পাদক সাংবাদিক রিয়াজ উদ্দিন বরকত।</p>

<p>এ সময় উপস্থিত ছিলেন জেলা কমিটির সাধারণ সম্পাদক সাংবাদিক আবু তাহের, সিনিয়র সহ-সভাপতি অলিউল্লাহ খান রতন, সিনিয়র যুগ্ম সাধারণ সম্পাদক, সাংবাদিক মনিরুজ্জামান মনির, আরেফিন সুলতানা কলি, দপ্তর সম্পাদক কাজী আরিফ, সহ-সভাপতি রুমান খান, সহ-সভাপতি ওয়াসেল আহমেদ, বিজয়নগর উপজেলার সাধারণ সম্পাদক জাহাঙ্গীর আলম, যুগ্ম সাধারণ সম্পাদক মামুন রানা, আখাউড়া উপজেলার সভাপতি হুমায়ুন কবির, সিনিয়র সহ-সভাপতি ইসহাক, সাধারণ সম্পাদক নজরুল ইসলাম, সাংগঠনিক সম্পাদক মামুন মিয়া, অর্থ সম্পাদক হেলাল উদ্দিন, প্রচার সম্পাদক দেলোয়ার হোসেন চৌধুরীসহ বিভিন্ন উপজেলার নেতৃবৃন্দ ও সাংবাদিকরা।</p>