<p>কিশোরগঞ্জে এতিম শিশু ও সংবাদপত্র হকারদের সঙ্গে ইফতার ও উপহার বিনিময় করেছে কিশোরগঞ্জ সেন্ট্রাল প্রেস ক্লাব।</p>

<p>শনিবার (৭ মার্চ) কিশোরগঞ্জ শহরের রথখলা এলাকায় অবস্থিত শেফরান ডিলাইট রেস্টুরেন্টে ক্লাবটির উদ্যোগে এ আয়োজন অনুষ্ঠিত হয়। অনুষ্ঠানে সভাপতিত্ব করেন কিশোরগঞ্জ সেন্ট্রাল প্রেস ক্লাবের সভাপতি আশরাফুল ইসলাম এবং সঞ্চালনা ছিলেন সাধারণ সম্পাদক আল আমিন।</p>

<p>অনুষ্ঠানে প্রধান অতিথি হিসেবে উপস্থিত ছিলেন কিশোরগঞ্জের জেলা প্রশাসক ও জেলা ম্যাজিস্ট্রেট মোহাম্মদ আসলাম মোল্লা।<br />
বিশেষ অতিথি হিসাবে ছিলেন &nbsp;কিশোরগঞ্জ পুলিশ সুপার ড. এস এম ফরহাদ &nbsp;হোসেন ও সম্মানিত অতিথি হিসেবে উপস্থিত ছিলেন , আমির, বাংলাদেশ জামায়াতে ইসলা্মী , কিশোরগঞ্জ জেলা, অধ্যাপক মোহাম্মদ রমজান আলী।</p>

<p>এছাড়াও উপস্থিত ছিলেন কিশোরগঞ্জ সদর উপজেলার নির্বাহী কর্মকর্তা কামরুল হাসান মারুফ এবং কিশোরগঞ্জ মডেল থানার অফিসার ইনচার্জ আবুল কালাম ভূইয়া।</p>

<p>অনুষ্ঠানের শুরুতে সম্মানিত অতিথিদের ফুলেল শুভেচ্ছা জানিয়ে বরণ করা হয়। এ সময় বিভিন্ন রাজনৈতিক নেতৃবৃন্দ, সাংবাদিক, প্রশাসনিক কর্মকর্তাসহ বিভিন্ন শ্রেণি-পেশার গণ্যমান্য ব্যক্তিবর্গ উপস্থিত ছিলেন।</p>

<p>প্রধান অতিথির বক্তব্যে জেলা প্রশাসক মোহাম্মদ আসলাম মোল্লা বলেন, এতিম শিশু ও সংবাদপত্র হকারদের সঙ্গে ইফতার ও উপহার বিনিময়ের এমন মানবিক আয়োজন সত্যিই প্রশংসনীয়। তিনি কিশোরগঞ্জ সেন্ট্রাল প্রেস ক্লাবের সার্বিক সাফল্য ও উত্তরোত্তর উন্নতি কামনা করেন।</p>

<p>সাংবাদিকতার পাশাপাশি সামাজিক দায়বদ্ধতা পালনে কিশোরগঞ্জ সেন্ট্রাল প্রেস ক্লাবের এ ধরনের উদ্যোগ সমাজে ইতিবাচক দৃষ্টান্ত স্থাপন করছে। ভবিষ্যতেও এ ধরনের মানবিক কার্যক্রম অব্যাহত থাকবে বলে আয়োজকরা আশাবাদ ব্যক্ত করেন।</p>