<p>নিজের অভিনয় দক্ষতা আর স্পষ্টবাদিতার জন্য বারবার আলোচনায় থাকেন ওপার বাংলার অভিনেত্রী স্বস্তিকা মুখার্জি। সম্প্রতি নতুন একটি কাজ নিয়ে কথা বলতে গিয়ে ইন্ডাস্ট্রির অন্ধকার দিক এবং নিজের ক্যারিয়ারের আক্ষেপ নিয়ে মুখ খুলেছেন এই অভিনেত্রী।&nbsp;</p>

<p>তার মতে, অভিনয়টা যদি শতভাগ ঠিক থাকে, তবে জনপ্রিয়তা বা অন্য কোনো সমীকরণের প্রয়োজন পড়ে না। ক্যারিয়ারে প্রথম এমন চরিত্র দীর্ঘ ক্যারিয়ারে অসংখ্য বৈচিত্র্যময় চরিত্রে অভিনয় করলেও বর্তমান প্রজেক্টটি স্বস্তিকার কাছে স্পেশাল।&nbsp;</p>

<p>তিনি বলেন, &lsquo;দুঃখজনক হলেও সত্যি, আমার এত বছরের ক্যারিয়ারে এই ধরনের চরিত্রের জন্য কেউ আমাকে কখনও ভাবেননি। আমি যে কথার কথা বলি না, তা হয়তো এতদিনে সবাই বুঝে গিয়েছেন।&rsquo;</p>

<p>শর্ত যখন সোশ্যাল মিডিয়া ফলোয়ার বর্তমান সময়ে অভিনয়ের চেয়ে সোশ্যাল মিডিয়ায় কার কত ফলোয়ার, তা দেখে কাস্টিং করার এক অদ্ভুত প্রবণতা তৈরি হয়েছে। স্বস্তিকা এই সংস্কৃতির ঘোর বিরোধী। তিনি জানান, এই কাজটিতে রাজি হওয়ার আগে পরিচালক অভিরূপকে একটি শর্ত দিয়েছিলেন।&nbsp;</p>

<p>স্বস্তিকার কথায়, &lsquo;আমি বলেছিলাম, সোশ্যাল মিডিয়ার ফলোয়ার দেখে যদি বাকি চরিত্রগুলো নির্বাচন করা হয়, তবে আমি এই কাজটা করব না।&rsquo;</p>

<p>তিনি বলেন, &lsquo;অভিনয়টা ঠিকঠাক করলে অন্য কিছুর প্রয়োজন পড়ে না। আমার ধারণা, ওরা সেটা বুঝতে পেরেছে। আমার থেকে ওরা যদি মাটিতে পা দিয়ে চলা শিখতে পারে, সেটাই বড় পাওয়া।&rsquo;</p>