<p>কুমিল্লা চৌদ্দগ্রাম উপজেলার উজিরপুর ইউনিয়নের ভাটবাড়ী এলাকায় কুমিল্লা-১১ আসনের জামায়াতে ইসলামীর প্রার্থী ডা. সৈয়দ আব্দুল্লাহ মো. তাহের এর পক্ষে উঠান বৈঠক চলাকালে বিএনপি&#39;র সমর্থিত নেতা-কর্মীরা তাদের ওপর হামলা চালায়।</p>

<p>মঙ্গলবার(২০ জানুয়ারী) রাত আনুমানিক ৯টায় চৌদ্দগ্রাম&nbsp; উপজেলার উজিরপুর ভাটবাড়ী এলাকায় আব্দুল করিমের বাড়ীতে আকস্মিক হামলা চালায় বিএনপি প্রার্থী কামরুল হুদা&#39;র সমর্থিত নেতা- কর্মীরা।</p>

<p>উজিরপুর ইউনিয়ন নির্বাচনী কেন্দ্র পরিচালক ও বাংলাদেশ শ্রমিক কল্যাণ ফেডারেশন কুমিল্লা মহানগরীর সিনিয়র সহ-সভাপতি বীরমুক্তিযোদ্ধা আক্তারুজ্জামান প্রতিবেদককে বলেন, চৌদ্দগ্রাম উপজেলার উজিরপুর ইউনিয়নের ভাটবাড়ী এলাকায় আব্দুল করিমের বাড়িতে জামায়াতে ইসলামীর নায়েবে আমীর সংসদ সদস্য প্রার্থী ডা. তাহের এর পক্ষে উঠান বৈঠক চলাকালে বিএনপি প্রার্থী কামরুল হুদা সমর্থিত বিএনপি কর্মী খলিলুর রহমান, কামাল, মামুনের নেতৃত্বে ১৫-২০টি মোটরসাইকেল যোগে বহিরাগত সন্ত্রাসীরা আমাদের উঠান বৈঠকে প্রথমে প্রায় ৫০-৬০টি ককটেল বিস্ফোরণ নিক্ষেপ করে। পরবর্তীতে চারদিক আতংক ছড়িয়ে পড়লে সেখানে থাকা নির্বাচনী কাজে ব্যবহৃত মাইক্রোবাসটির ওপর তান্ডব চালিয়ে ভাঙচুর ও উজিরপুর ইউনিয়ন আমীর মাওলানা আবুল হাশেমের মোটরসাইকেলটিতে আগুন লাগিয়ে দেয় বিএনপি কর্মীরা।</p>

<p>বিএনপির কর্মীরা হামলা চালানোর সময় উঠান বৈঠকে উপস্থিত ভাটবাড়ী গ্রামের সাধারণ নিরীহ মানুষ সন্ত্রাসীদের ভয়ে বিভিন্ন দিক ছুটোছুটি করে প্রাণে রক্ষা পায়। সে সময় উজিরপুর ইউনিয়ন ওলামা বিভাগের সভাপতি জিল্লুর রহমানসহ জামায়াত শিবিরের অন্যান্য নেতৃবৃন্দ উপস্থিত ছিলেন।</p>

<p>পরিস্থিতি নিয়ন্ত্রণ রাখতে ঘটনাস্থলে অতিরিক্ত বিজিবি ও চৌদ্দগ্রাম থানার পুলিশ সদস্য মোতায়েন করা হয়েছে।&nbsp;<br />
&nbsp;<br />
এ হামলার ঘটনায় চৌদ্দগ্রাম থানার এসআই জামাল উদ্দিন জানান, বিএনপি&#39;র নেতা কর্মীরা জড়ো হয়ে জামায়াতের উঠান বৈঠকে প্রথমে ককটেল বিস্ফোরণ ঘটায়।&nbsp; মোটরসাইকেল অগ্নিদগ্ধ ও মাইক্রোবাস ভাঙচুরসহ পরবর্তীতে পুরো এলাকায় তান্ডব সৃষ্টি করে বিএনপির নেতা-কর্মীরা। মোটরসাইকেলে আগুন ও মাইক্রোবাস ভাঙচুরের ঘটনায় চৌদ্দগ্রাম থানায় মামলার প্রস্তুতি চলছে।&nbsp; &nbsp;জামায়াত নেতাদের গাড়ি ভাঙচুর ও&nbsp; মোটর সাইকেলে আগুন দেওয়ার ঘটনায় তীব্র প্রতিবাদ জানিয়েছে চৌদ্দগ্রাম উপজেলা জামায়াতে ইসলামীর আমীর মাহফুজুর রহমান।&nbsp;</p>

<p>&nbsp;</p>

<p>&nbsp;</p>

<p>কাওছার/এ/ন্যাশ</p>