<p>সব ধরণের ক্রিকেট বর্জনের ডাক দেওয়া ক্রিকেটাররা শর্ত দিয়ে নিজেদের সিদ্ধান্ত পুনর্বিবেচনা করে ক্রিকেটের বৃহত্তর স্বার্থে মাঠে ফেরার ঘোষণা দিয়েছেন সকল পেশাদার ক্রিকেটাররা।&nbsp;</p>

<p>পরিচালক এম নাজমুল ইসলামকে পদত্যাগের সিদ্ধান্তে ক্রিকেটাররা অনড়। এজন্য ক্রিকেট বোর্ডকে প্রক্রিয়াগত সময় দেওয়ার সিদ্ধান্ত নিয়েছেন তারা। এর মধ্যে নাজমুলকে প্রকাশ্যে এসে ক্ষমা চাইতে হবে বলে দাবি জানিয়েছেন যদিও বিসিবি এই শর্ত মানতে পারবে না বলেছে।&nbsp;</p>

<p>কোয়াব বিবৃতিতে জানায়, বাংলাদেশ ক্রিকেটের জটিলতা নিয়ে আমাদের নিজেদের মধ্যে আলোচনা চলমান রয়েছে। আমরা ক্রিকেটাররা আলোচনা করে উপলব্ধি করতে পেরেছি, আমাদের নারী জাতীয় দল এখন বিশ্বকাপ বাছাই পর্বে খেলছে, ছেলেদের জাতীয় দলের সামনে টি-টোয়েন্টি বিশ্বকাপ, ছেলেদের অনূর্ধ্ব-১৯ দল দল বিশ্বকাপে আছে, সব ধরনের খেলা বন্ধ করার প্রভাব এই দলগুলোর ওপর পড়তে পারে। বিপিএলকেও আমরা খুবই গুরুত্বপূর্ণ মনে করি। ক্রিকেটের বৃহত্তর স্বার্থে আমাদের আগের সিদ্ধান্ত পুনর্বিবেচনা করেছি।</p>

<p>এর আগে, দুপুরে বিসিবি নাজমুলকে আনুষ্ঠানিকভাবে শোকজ করে এবং ৪৮ ঘণ্টার মধ্যে কারণ দর্শানোর নোটিশ দেয়। বিকেলে তাকে অর্থ কমিটির চেয়ারম্যান পদ থেকে অপসারণ করা হয়।</p>