<p>চাঁপাইনবাবগঞ্জের শিবগঞ্জ উপজেলায় &ldquo;তেল নাই&rdquo; লেখা একটি পেট্রোল পাম্পে অভিযান চালিয়ে প্রায় ১৩ হাজার লিটার পেট্রোল ও ডিজেল তেলের সন্ধান পেয়েছে ভ্রাম্যমাণ আদালত।</p>

<p>শনিবার (২৮ মার্চ) সন্ধ্যা সাড়ে ৬টার দিকে পুখুরিয়া এলাকার নয়ন ফিলিং স্টেশনে এ অভিযান পরিচালনা করা হয়। অভিযানে নেতৃত্ব দেন জেলা প্রশাসকের কার্যালয়ের সহকারী কমিশনার ও এক্সিকিউটিভ ম্যাজিস্ট্রেট মো. সাব্বির আহমেদ রোবেল। এসময় প্রায় ২ হাজার ৪৮৯ লিটার পেট্রোল &nbsp;ও ১০হাজার৯৪১ লিটার ডিজেল &nbsp;মজুদ রাখার অভিযোগে প্রতিষ্ঠানটিকে ১০ হাজার টাকা জরিমানা করা হয়।একই সঙ্গে মজুদকৃত তেল উপস্থিত মোটরসাইকেল &nbsp;ও অন্যান্য যানবাহনের আরোহীদের মধ্যে প্রতি জনকে &nbsp;বিতরণের নির্দেশ দেন ভ্রাম্যমাণ আদালত।</p>

<p>অভিযান সূত্রে জানা যায়, ২০০৯ সালের সংশ্লিষ্ট আইনের ৪৫ ধারায় এই জরিমানা করা হয়েছে।</p>

<p>এ বিষয়ে এক্সিকিউটিভ ম্যাজিস্ট্রেট বলেন, &ldquo;জনস্বার্থে এ ধরনের অভিযান অব্যাহত থাকবে এবং অনিয়মের বিরুদ্ধে কঠোর ব্যবস্থা গ্রহণ করা হবে। একই সময় দুই মোটরসাইকেল আরোহী দুইবার তেল নেওয়ার চেষ্টা করলে &nbsp;দুই জন কে ৭ &nbsp;হাজার টাকা জরিমানা কারা হয়। &nbsp;উল্লেখ্য, এর দুই দিন আগেই জেলার গোমস্তাপুর উপজেলায় &ldquo;তেল নাই&rdquo; লেখা আরেকটি পাম্পে অভিযান চালিয়ে প্রায় ৯ হাজার পেট্রোলের সন্ধান পাওয়া যায়।<br />
&nbsp;</p>