<p>দিনাজপুরের খানসামা উপজেলায় উদ্বুদ্ধকরণের মাধ্যমে বিশেষ কর্মসূচির আওতায় বসতবাড়ি ও রাস্তার ধারে সজিনা চারা ও কাটিং রোপণ কার্যক্রমের শুভ উদ্বোধন করা হয়েছে।</p>

<p>বৃহস্পতিবার (২৩ এপ্রিল) সকালে উপজেলার আলোকঝাড়ী ইউনিয়নের গোবিন্দপুর গ্রামে কৃষি সম্প্রসারণ অধিদপ্তরের আয়োজনে এ কর্মসূচির আনুষ্ঠানিক উদ্বোধন করা হয়।</p>

<p>উপজেলা কৃষি কর্মকর্তা কৃষিবিদ ইয়াসমিন আক্তারের সভাপতিত্বে অনুষ্ঠানে প্রধান অতিথি হিসেবে উপস্থিত ছিলেন উপজেলা নির্বাহী কর্মকর্তা (ইউএনও) মো. কামরুজ্জামান সরকার।</p>

<p>অনুষ্ঠানে বক্তারা বলেন, সজিনা একটি নিরাপদ, পুষ্টিকর ও অর্থনৈতিকভাবে লাভজনক গাছ। বসতবাড়ি ও রাস্তার পাশে সজিনা রোপণের মাধ্যমে একদিকে যেমন পরিবারের পুষ্টি চাহিদা পূরণ করা সম্ভব, অন্যদিকে পরিবেশের ভারসাম্য রক্ষা ও বাড়তি আয়ের সুযোগ সৃষ্টি হয়। তাই সবাইকে নিজ নিজ আঙিনা ও রাস্তার পাশে বেশি বেশি সজিনা চারা রোপণের আহ্বান জানান তারা।</p>

<p>উদ্বোধনী অনুষ্ঠানে কৃষি বিভাগের কর্মকর্তা-কর্মচারী, স্থানীয় জনপ্রতিনিধি ও এলাকার সাধারণ মানুষ উপস্থিত ছিলেন।</p>