<p>বাংলাদেশ চলচ্চিত্র পরিচালক সমিতির সদস্যপদ লাভ করেছেন চলচ্চিত্র কাহিনীকার,গীতিকার,চলচ্চিত্র প্রযোজক, বিনোদন সাংবাদিক আবুল হোসেন মজুমদার। &nbsp;&nbsp;</p>

<p>প্রায় তিন দশক ধরে বিনোদন জগতের সাথে জড়িত এছাড়াও বিনোদনধারা, বিনোদন ভুবন, বিনোদন জগত -এর সম্পাদক ও প্রকাশক তিনি। &lsquo;আনন্দ বিনোদন&rsquo;সহ বিভিন্ন ম্যাগাজিন সম্পাদনার পাশাপাশি বাংলাদেশ বিনোদন সাংবাদিক সমিতি (বাবিসাস) সভাপতি ও আর্টিস্ট জার্নালিস্ট ফাউন্ডেশন (এজেএফবি) প্রতিষ্ঠাতা সভাপতি আবুল হোসেন মজুমদার।</p>

<p>সাম্প্রতিককালে তার পরিচালনায় নির্মিত হয়েছে পূর্ণদৈর্ঘ্য চলচ্চিত্র &lsquo;ভালোবাসি তোমায়&rsquo;। তিনি এখন এফএম মিডিয়া প্রযোজিত নতুন একটি চলচ্চিত্র &lsquo;অন্য রকম প্রেম&rsquo;র পরিচালনা ও কাহিনী লেখা নিয়ে ব্যস্ত সময় পার করছেন।&nbsp;</p>

<p>আবুল হোসেন মজুমদার&nbsp;<br />
<strong>স্বত্বাধিকারী:</strong> ধারা মিডিয়া, সদস্য বাংলাদেশ চলচ্চিত্র প্রযোজক পরিবেশক সমিতি<br />
<strong>স্থায়ী সদস্য:</strong> জাতীয় প্রেসক্লাব, বাংলাদেশ ফিল্ম ক্লাব লিমিটেড<br />
<strong>নির্বাচন কমিশনার:</strong> বাংলাদেশ চলচ্চিত্র সাংবাদিক সমিতি (বাচসাস)।</p>

<p>আবুল হোসেন মজুমদার বলেন, বাংলাদেশ চলচ্চিত্র পরিচালক সমিতির সদস্য করায় পরিচালক সমিতির সভাপতি শাহীন সুমন, মহাসচিব শাহীন কবির টুটুল এবং সংশ্লিষ্ট সকলকে ধন্যবাদ জানাতে পেরে আমি আনন্দিত ও সম্মানিত বোধ করছি।&nbsp;</p>

<p>তিনি আরো বলেন, এই সম্মান আমাকে চলচ্চিত্রের উন্নয়নে আরো কাজ করতে অনুপ্রাণিত করবে। আমি মনে করি এই সদস্যপদ আমাকে সমিতির কার্যক্রম ও চলচ্চিত্রের উন্নয়নে সক্রিয়ভাবে অংশগ্রহণ করতে উৎসাহিত করবে।</p>