<p>ময়মনসিংহের নান্দাইলে ২০২৫-২৬ অর্থ বছরে খরিপ-১ মৌসুমে ক্ষুদ্র ও প্রান্তিক কৃষকদের মাঝে বিনামূল্যে বীজ ও রাসায়নিক সার সহায়তা প্রণোদনা কর্মসূচির আওতায় উফশী আউশ বীজ ও রাসায়নিক সার বিতরণ করা হয়েছে।</p>

<p>সোমবার (১৩ এপ্রিল) সকাল ১১ টায় নান্দাইল উপজেলা নির্বাহী কর্মকর্তা (ইউএনও) ফাতেমা জান্নাত এ কার্যক্রমের উদ্ধোধন করেন।&nbsp;</p>

<p>উফসী আউশ প্রণোদনার আওতায় উপজেলার ১ হাজার ৪০০ শত প্রান্তিক কৃষকদের মাঝে ৫ কেজি বীজ,১০ কেজি এমওপি এবং ডিএপি ১০ কেজি সার বিতরণ করা হয়।&nbsp;<br />
এসময় উপস্থিত ছিলেন- নান্দাইল উপজেলা কৃষি কর্মকর্তা কৃষিবিদ নাঈমা সুলতানা,উপ-সহকারী উদ্ভিদ সংরক্ষণ কর্মকর্তা কামাল হোসেন, উপ-সহকারী কৃৃষি অফিসার আমিনুল ইসলাম,মাহমুদুল হাসান সুমন,নুরুল হক সহ প্রমুখ।&nbsp;</p>