<p>ঝালকাঠির নলছিটি পৌর এলাকার বৈচন্ডি গ্রামে বিদ্যুতায়িত হয়ে এক কলেজছাত্রের মৃত্যু হয়েছে। শনিবার দিবাগত রাত ৯টার দিকে তার বসতঘরে বৈদ্যুতিক লাইন সংস্কার কাজ করতে গিয়ে&nbsp; দুর্ঘটনা ঘটে।</p>

<p>মারা যাওয়া কলেজছাত্র মো. নাজমুল ইসলাম (২০) ওই গ্রামের মো.শাহজাহান হাওলাদারের পুত্র ও নলছিটি সরকারি ডিগ্রী কলেজের একাদশ শ্রেণীর ছাত্র।</p>

<p>বিষয়টি নিশ্চিত করেছেন নলছিটি থানার ভারপ্রাপ্ত কর্মকর্তা (ওসি) মো. আরিফুল আলম।</p>

<p>নিহতের চাচা মো.আনিছুর রহমান জানান, শনিবার রাতে তার ভাতিজা নাজমুল বসতঘরের বিদ্যুৎ লাইন মেরামতের কাজ করছিলেন। এসময় সে অসাবধানতাবশত বিদ্যুতায়িত হন। এতে মুহুর্তেই ঘটনাস্থলে অচেতন অবস্থায় ছিটকে পড়লে স্বজনরা ছুটে এসে তাকে উদ্ধার করে উপজেলা স্বাস্থ্য কমপ্লেক্সে নিয়ে যায়। হাসপাতালে প্রয়োজনীয় পরীক্ষা নিরিক্ষা শেষে কর্তব্যরত চিকিৎসক তাকে মৃত্যু ঘোষণা করে।</p>

<p>এ বিষয় নলছিটি থানার ওসি মো. আরিফুল আলম বলেন, আইনগত ব্যবস্থা গ্রহণের প্রস্তুতি চলছে।</p>